Inspektori u Srpskoj izrekli kazni u iznosu od 79.000 KM @ Cafe.ba\nInspektori u Srpskoj izrekli kazni u iznosu od 79.000 KM\nU okviru akcije koja je sprovedena na području cijele Republike Srpske radi kontrole poštovanja epidemioloških mjera, Inspektorat Republike je sa MUP-om Srpske utvrdio 66 slučajeva nepravilnosti i izrečene su kazne u iznosu od 79.000 KM.\nIz Inspektorata Srpske saopšteno je da su sinoć sproveli 457 kontrola u ugostiteljskim i trgovačkim objektima, a nepravilnosti su se odnosile na propuste u organizaciji radnog prostora, kršenje radnog vremena, broj lica koja mogu boraviti istovremeno u objektu i korišćenje lične zaštitne opreme.\n"Nepovoljna epidemiološka situacija i dalje nam nameće obavezu da se dosljedno pridržavamo svih propisanih mjera. Naša kolektivna odgovornost trenutno je najbolja zaštita od širenja virusa, te pozivamo građane i privredne subjekte da prevenciju stave na prvo mjesto i da na svom primjeru pokažu odgovornost u ponašanju", dodaje se u saopštenju.\nIz Inspektorata navode da su poslovni subjekti koji obavljaju registrovanu djelatnost dužni da uslove za obavljanje djelatnosti prilagode mjerama koje je propisao Institut za javno zdravstvo Srpske radi sprečavanja za sprečavanje pojave i širenja bolesti na radnom mjestu izazvane virusom korona.\nU saopštenju se naglašava da će Inspektorat Srpske, zbog pogoršanja epidemiološke situacije u Srpskoj, nastaviti sa pojačanim nadzorom poštovanja preventivnih mjera zaštite od epidemije u zajednici i radnim sredinama, kao i da će pojedinci koji svojim neodgovornim ponašanjem budu ugrožavali zdravlje stanovništva snositi posljedice u skladu sa zakonom.\nInspektorat podsjeća i da je zaključkom Republičkog štaba za vanredne situacije Republike Srpske definisano da su građani obavezni da u zatvorenom prostoru nose zaštitnu masku /prekrivena usta, nos i brada/, da se pridržavaju zaštitne mjere fizičkog rastojanja od dva metra, te da se pridržavaju uputstava Instituta za javno zdravstvo Republike Srpske za korišćenje lične zaštitne opreme.


September 2016 - Page 2 of 2 - ČASOPIS KUŠ!\nVladimir Gvojić, novi bioskop Zvezda\nFilm koji ide sa projektorske trake, a ne USB-a, platno pod vedrim nebom i ponoćne projekcije. Zvuči kao nešto što samo najbolji bioskopi sebi mogu da priušte, a u stvari to možete naći jedino u Zvezdi. Svi ste do sad nešto pročitali ili barem načuli o pokušaju koji i dalje traje, borbi protiv komercijalizacije domaće…\n„Jer gde je mnogo mudrosti, mnogo je brige, i ko umnožava znanje umnožava muku.” – Knjiga propovednikova, 1:18 Nismo ni korak odmakli od glinenih tablica na kojima su stari Atinjani zapisivali svoje misli preko noći, da bi ih ujutru brisali i kretali u nove pobede uma nad nerazumljivošću sveta. Naše obrazovanje, ali mnogo važnije, naši sistemi vrednosti…


Ostali sportovi - Streljaštvo: Mikec osvojio srebrnu medalju MK pištoljem na Univerzijadi u Kini\nDamir Mikec reprezentativac beogradskog Policajca doneo je prvu medalju spskim studentima – sportistima na Univerziajdi u Šenženu u Kini, i to srebrnu u gađanju MK pištoljem. Ušao je u finale kao treći ali je posle dobrog plej ofa zauzeo drugo mesto iza strelca iz Koreje Dae Miung Lija a ispred takmičara iz Kine Jiajie Maia.\nU ekipnoj konkurenciji slavila je Kina ispred Koreje i Poljske. Ovo je druga medalja za srpsko streljaštvo na Univerzijadama.Prvu, takođe srebrnu, osvojio je Milenko Sebić u gađanju MK puškom trostav u Bangkoku u Tajlandu 2007. Mikec je u Bangkoku, bio čak tri puta četvrti – MK pištoljem pojedinačno i dva puta u ekipi MK i vazdušnim pištoljem.\n– „Sada sam naplatio makar mali deo duga sa te Univerzijade, ali sam morao da čekam neplanirano četiri godine jer je streljaštvo skinuto sa programa u Beogradu 2009.Imao sam sasvim dobar osnovni rezultat od 565 krugova, ali sam mora da „jurim“ dosta veliku razliku. Kinez je ušaou finale kao prvi sa 569 krugova, takmičar iz Koreje kao drugi sa 568, a ja sam na trećem mestu imao 565 krugova, po serijama 97, 95, 95, 94, 92, 92. U poslednje dve serije sam malo popustio i ispustio još bolji rezultat. Meni je bilo i veoma važno jer sam imao pet krugova prednosti u odnosu na četvrtoplasiranog, olimpijskog šampiona iz Pekinga 2008. i svetskog prvaka iz Zagreba 2006. Kineza Vei Panga, što mi je dosta olakšalo finale, jer mi nije „duvao za vratom“\nPosle šestog metka u finalu, Mikec je izbio na prvo mesto. Poslednjim metkom trebao mu je centar za zlato, ali je ubio 9,2 i ostao na drugoj poziciji.\n– „Osnovni deo gađali smo u papirne mete koje, naravno, ocenjuju sudije, većinom Kinezi. Imao sam u poslednje dve serije čak sedam metaka koje su mi ocenjeni kao devetke, ali sam siguran da bi elektronski mereno makar dve – tri bile desetke. Pitam se i koliko je realna ocena poslednje serije vodećeg Kineza Maia od maksimalnih 100 krugova. U svakom slučaju, zadovoljan sam, nadam se i da ovo neće biti i poslednja medalja za naše streljaštvo na Univerzijadi“\nDrugi srpski reprezentativac ovim oružjem Dimitrije Grgić iz Akademca zauzeo je 16. mesto u konnkurenciji 39 učesnika sa 538 krugova (po serijama 87, 91, 92, 91, 91, 86).Mikecu je ovo prva medalja sa Univerzijade. Bio je sedmi na OI u Pekingu. Ima zlato (2010. Fort Bening, vazdušni pištolj) i dva srebra (2010. Peking, vazdušni i 2009. Minhen, MK pištolj) sa svetskih kupova u karijeri. Bio je juniorski vicašampion Evrope u Minhenu 2004. MK pištoljem.\nVlasnik je ekipnog svetskog srebra iz Minhena 2010. kao i evropskog ekipnog srebra (2009. Prag, vazdušni pištolj) i dve ekipne evropske bronze (2005. Beograd, MK pištolj i 2011. Breša, vazdušni pištolj). Ove godine osvojio je titule na šampionatu Srbije MK i vazdušnim pištoljem. U Kupu Srbije MK pištoljem je bio prvi, a vazdušnim drugi. Vlasnik je državnog rekorda od 574 kruga MK pištoljem u osnovnom delu i 672,5 krugova sa finalom.\nPrvog dana na vatrenu liniju izašla je i Andrea Arsović vazdušnom puškom i sa solidna 393 kruga (po serijama 99, 97, 99, 98) zauzela je 22. mesto u konkurenciji 73 takmičarke. Koliko je bilo kvalitetno ovo takmičenje govori i činjenica da je za četiri mesta u finalu raspucavalo osam takmičarki sa po 396 krugova! Pobedila je Petar Cublasing (Italija) ispred Lize Ungerank (Austrija) i Kristel Manuele Feliks iz Nemačke. Ekipno, slavila je Kina, druga je Koreja, treća Rusija.\nMilenko Sebić je u gađanju vazdušnom puškom osvojio 19. mesto sa 592 kruga (po serijama 99, 99, 100, 98, 98, 98). Takođe solidan rezultat, samo dva kruga daleko od finale koje je vredelo 594 kruga. Pobedio je Italijan Nikolo Kampriani, srebro je pripalo Jiavei Gongu iz Kine a bronza Juriju Šerbačeviču iz Belorusije. Zlatnu ekipnu medalju odneli su Italijani, srebro je pripalo Kini, a bronza Rusiji.\nSrbija nema ekipe ni u jednoj disciplini. Drugog dana streljačkog turnira u Šenženu gađaće Andrea Arsović i Milenko Sebić MK puškom 60 metaka ležeći. Sebiću su ovo eliminacije (ako ih prođe gađaće u subotu kvalifkacije), Arsovićeva gađa odmah za trofeje jer žene nemaju finale u ovoj disciplini.


Analiza jesenjeg dela sezone Prve lige Kragujevca\nOd takmičarske 2020/2021 tri kluba su napustila Prvu ligu Kragujevca. Plasman u zonu ostvarila je ekipa „Sloboda“ (Grbica), dok su dve poslednjeplasirane ekipe „OFK Bagremar“ i „21. Oktobar“ otišle u niži rang.\nNovi članovi su jedan povratnik iz Šumadijsko-Raške zone, to je ekipa „Borac“ (Drenovac), dok su plasman u viši rang iz Druge lige Kragujevca ostvarile ekipe „Košutnjak“ i „Bratstvo 1975“ (Erdeč).\nU prvom kolu na sedam mečeva imali smo prilike da vidimo 30 golova što je u proseku 4.2 gola po meču. Najubedljivija na startu nove sezone bila je ekipa „Sloga“ (Desimirovac) koja je savladala ekipu Kolonija sa 6:0.\nDrugo kolo donelo nam je duel prošlogodišnjeg člana višeg i nižeg ranga, ekipa Borca dočekala je na svom terenu ekipu Bratstva koja ih je savladala rezultatom 3:0. Ovo je bila prva pobeda ekipe Bratstva kojoj je ovo prvo učešće u Prvoj ligi.\nPosle trećeg kola na vrhu tabele sa maksimalnih 9 bodova pored ekipe Sloge izdvaja se i ekipa „Srbija“ (Ilićevo), na iznenađenje mnogih ekipa Borca, prošlogodišnji zonaš i dalje bez bodova na 15. mestu na tabeli.\nU 4. kolu odigran je derbi ekipa sa do tada maksimalnim učinkom, ekipa Srbije bila je domaćin Slogi a meč je završen podelom bodova, što je najviše obradovalo ostale ekipe koje su se približile vodećem dvojcu.\n5. i 6. kolo prošlo je u pobedama vodećih ekipa na tabeli, pored Srbije i Sloge u vrhu su i ekipa Košutnjaka sa jednim porazom (ekipa Srbije im je nanela poraz u 3. kolu) i ekipa „Šumadija 1934“ (Drača) koja je u seriji od 5 pobeda (uz meč manje u odnosu na prve 3 ekipe na tabeli).\n7. kolo bilo je rezervisano najviše sa meč između Košutnjaka i Šumadije koji je završen podelom bodova, pa je stanje na tabeli bilo sledeće:\n1. Sloga (D) – 19 bodova\n2. Srbija – 19 bodova\n3. Koštunjak – 16 bodova\n4. Šumadija 1934 – 16 bodova\nEkipa Borca i dalje bez bodova drži fenjersko mesto na tabeli.\nPosle teškog meča sa ekipom Koštunjaka, Šumadiji je na programu bio meč sa ekipom Sloge, koji je takođe završen nerešenim rezultatom. Do 10. kola vodila se bitka četri ekipe za sam vrh tabele (ekipa Srbija i Šumadije su imale meč manje u odnosu na Košutnjak i Slogu).\nU 10. kolu ekipa Sloge poražena je na gostovanju ekipi Kutlovo pa je ekipa Srbija preuzela lidersko mesto na tabeli sa 2 boda više u odnosu na Slogu i uz meč manje. Košutnjak je novom pobedom došao na samo bod zaostatka za drugoplasiranom ekipom, dok je Šumadija novom podelom bodova ostala na četvrtom mestu sa 21 bodom.\n11. kolo prošlo je bez previše uzbuđenja, vodeći timovi upisali su nove pobede, ali je već u 12. kolu jedino ekipa Srbije zabeležila nova tri boda, dok su ostale ekipe upisale po 1 bod samo. Stanje na tabeli posle dvanaestog takmičarskog vikenda je bilo:\n1. Srbija – 31 bodova (meč manje)\n2. Sloga – 27 bodova\n3. Košutnjak – 26 bodova\n4. Šumadija – 24 bodova (meč manje)\nU 13. sportskom vikendu nastavljena je trka za vrh tabele između Srbije, Sloge i Šumadije novim pobedama, ekipa Košutnjaka je bila slobodna. Pretposlednje kolo bilo je rezervisano za derbi meč između Sloge i Koštunjaka, odneo je pobedu novi član Prve lige i time se dodatno približio drugoplasiranoj Slogi.\nU poslednjem kolu pref zimsku pauzu viđen je verovatno jedan od boljih mečeva u Prvoj ligi Kragujevca, ekipa Srbije na svom terenu dočekala je mladu i po svemu viđenom veoma spremnu ekipu Bratsva iz Erdeča kojoj je ovo prva sezona u ovom rangu. Uspeli su igrači Bratstva da pruže odličnu partiju protiv do tada jedine ne poražene ekipe i da izađu sa sva 3 boda, na kraju meča rezultat je bio 3:2 u korist Bratstva. Pored ovog meča u poslednjem kolu odigran je i susret između još jednog svežeg člana ove lige i ekipe Sloge koji je takođe pripao novajliji ekipi Košutnjaka koja je tako preuzela 2. mesto na tabeli sa 5 bodova zaostatka za liderom.\nJesenji deo šampionata je bio pun zanimljivih i dobrih mečeva a ništa manje se ne očekuje i od prolećnog dela. Po svemu prikazanom u prvih 14 mečeva nove sezone vodiće se velika bitka između prve četri ekipe za plasman u viši rang, trenutno je na pol poziciji ekipa Srbije ali to je i ekipa Košutnjaka koja je posle prošlogodišnje promocije u viši rang nastavila sa dobrim partijama. Sloga i Šumadija su ekipe koje su konstatno u vrhu tabele i u prošlim sezonama i one takođe vrebaju svoju priliku za plasman u viši rang. Stanje u donjem delu tabele je tokom sezone manje-više bilo isto, na samom kraju tabele nalazi se na iznenađenje mnogih prošlogodišnji zonaš ekipa Borca, pored nje tu su i ekipe „Jedinstvo“ (Petrovac) i „Mladost“ (Pajazitovo) koje su kao tri poslednje plasirane ekipe najviše ugrožene za plasman u niži rang.\nPrevious Article Polet Šavrane, klub koji može da se ponosi zbog proseka godina u timu!\nNext Article FK Beograd Karaburma – na proleće sa plejadom mladih asova do sredine tabele!


MUP POKRENUO: Postupak za oduzimanje državljanstva 2.108 osoba – Portal Luca\nMUP POKRENUO: Postupak za oduzimanje državljanstva 2.108 osoba\nIzvršena je provjera za ukupno 2.703 lica, od čega će za 2.108 lica biti pokrenuti postupci za gubitak crnogorskog državljanstva po sili zakona, dok je za 595 lica utvrđeno da u skladu sa Zakonom o crnogorskom državljanstvu imaju dvojno državljanstvo, saopšteno je iz Ministarstva unutrašnjih poslova.\n“Na osnovu određenih indicija i saznanja, Ministarstvo unutrašnjih poslova počelo je provjeru za 8.000 građana koji se nalaze u biračkom spisku Republike Srbije, Bosne i Hercegovine i Republike Kosovo, zbog pretpostavke da pored crnogorskog imaju i državljanstvo druge države”, navode u saopštenju.\nIzvršena je, isitiču provjera za ukupno 2703 lica, od čega će za 2108 lica biti pokrenuti postupci za gubitak crnogorskog državljanstva po sili zakona, dok je za 595 lica utvrđeno da u skladu sa Zakonom o crnogorskom državljanstvu imaju dvojno državljanstvo.\n“Shodno Zakonu o upravnom postupku, licu će biti omogućeno da se izjasni o činjenici i okolnostima da je MUP u saznanju da su navedena lica dobrovoljno stekla državljanstva druge države što je odlučujuća činjenica za pokretanje postupka po službenoj dužnosti za gubitak crnogorskog državljanstva po sili zakona. Takođe, shodno članu 31 stav 3 Zakona o crnogorskom državljanstvu licu je omogućeno da se izjasni davanjem izjave na zapisnik koje državljanstvo želi da zadrže, što znači da ne gube crnogorsko državljanstvo po automatizmu”, kazali su iz MUP-a.\nKako navode, licima se daje rok od tri mjeseca da dostave dokaz o podnešenom zahtjevu za otpust iz državljanstva druge države, a u roku od godinu da dostavi dokaz o otpustu iz državljanstva druge države.\nNakon toga, kažu iz MUP-a, ako je neko dostavio dokaz o otpustu iz državljanstva druge države, donosi se rješenje o obustavi postupka i on zadržava crnogorsko državljanstvo i navedeno lice, ostaje potpuno zakonito u biračkom spisku. U suprotnom se crnogorsko državljanstvo gubi po sili zakona. Tek gubitkom crnogorskog državljanstva, na ovaj način, dolazi do brisanja iz biračkog spiska.\n“Još jedom ukazujemo da lica koja su dobrovoljno stekla državljanstvo druge države, prije 3. juna 2006. godine imaju pravo na dvojno državljanstvo, što se dokazuje uvidom u Uvjerenje o državljanstvu, Izvodom iz matične knjige rođenih sa konstatacijom o datumu upisa u državljanstvo druge države ili Rješenjem o prijemu u državljanstvo druge države, nakon čega će ovaj organ pokrenuti upravni postupak obustaviti”, zaključuju u saopštenju.\nDPS: MUP da saopšti kako je ministarka Vesna Bratić dobila državljanstvo\nIZMJENE: Policija dio MUP-a, direktora bira parlament


Novi trafo i električni stubovi u Ovči - www.lobi-info.rs\nPostavljaju se elektronski stubovi u Ovči\nGrađani Ovče, konačno će rešiti problem niskog napona u ulici Stanka Paunkovića oko magacina u Ovči. Elektrodistribucija vredno radi na postavljanju električnih stubova i na izgradnji novog trafoa.\nProjekat je pod potkroviteljstvom opštine Palilula koja uvek izazi u susret našim sugrađanima, što je naravno za pohvalu.\nElektrodistibucija Beograd je podsetila građane da svakodnevno izvode radove na održavanju elektrodistributivne mreže, unapređenju elektroenergetskog sistema, priključenja novih trafo stanica i novih potrošaca. Apeluje da ukoliko imaju problem sa kvalitetom isporuke električne energije (snižen napon, povišen napon, oscilacije napona, česti prekidi u napajanju) koji se ponavljaju duži vremenski period, da se obrate pismenim putem na adesu:\nPD Elektrodistribucija Beograd, Prote Mateja 10-16, 11000 Beograd\nTakođe, problem se može prijaviti popunjavanjem formulara za prijavu kvara i proslediti na e-mail. Ali problem jeste u tome što potrošač mora da sačeka dva meseca od pristizanja zahteva, da bi dobio pismeni odgovor.\nZato je građanima leve obale Dunava u Beogradu na raspolaganju opština Palilula koja je spremna da izađe u susret radi poboljšanja uslova života lokalne zajednice. Nadamo se da će sugrađanima Ovče realizacija dotičnog problema olakšati život i doprineti boljim uslovima koje ova oaza zaslužuje.


"Vampir iz Sozopola": Skelet otkriven u Bugarskoj sa gvozdenom šipkom u grudnom košu\nOvo je najnovije u nizu otkrića širom Zapadne i Centralne Evrope, koja pokazuju koliko su ljudi ozbiljno shvatali opasnost od vampira i kako su njihova verovanja prerasla u moderan mit.\nSkeleti, stari oko 800 godina, otkriveni su za vreme arheoloških iskopavanja u okolini jednog manastira u bugarskom gradiću Sozopolu, na Crnom moru.\nPrema paganskom verovanju, ljudi koji su bili loši za života mogli bi da se povampire posle smrti, a jedini način da se to spreči jeste da im se u grudi zabije metalna šipka, koja će ih sprečiti da u ponoć izađu iz groba i terorišu stanovništvo.\nDmitrov ističe da su “vampiri” često bili plemići ili sveštenici, ali da je zanimljivo što među njima nema žena.\nArheolog Kalina Kostadinčeva pored jednog od otkrivenih skeleta\nPa ipak, italijanski arheolozi su prošlog meseca u Veneciji pronašli posmrtne ostatke jedne “vampirice”, koja je sahranjena sa ciglom između vilica kako ne bi navalila na žrtve kuge koja je harala gradom u 16. veku.


Vreme nije lek za sve: nauka ispituje sindrom "slomljenog srca" - Ženski magazin - Horoskop, ljubav, fitness i zdravlje\nPostoji popularno uverenje da će stanje slomljenog srca biti otklonjeno tokom vremena. Ali sada nauka ima dokaze da to nije sasvim tačno.\nSindrom „slomljenog srca“ poznat je kao Tacocubo stresna kardiomiopatija. Medicinski tim sa škotskog univerziteta istražio je ovaj fenomen i uticaj vremena na njega. Rezultati naučnika kažu da vreme ne utiče na oporavak slomljenog srca. Sindrom slomljenog srca prvi put je opisan u Japanu početkom devedesetih. Uzrokuje povećani stres kao posledica životnih događaja kao što je smrt bliske osobe, učešće u nesreći ili loše osećanja nakon prekida ljubavne veze. Ljudi koji pate od slomljenog srca mogu osećati pravi bol u grudima i oko srca, a ako doktor pregleda stanje, nema znakova blokade ili nepravilnog rada. Ipak, pacijenti se mogu osećati veoma loše, jer srčani mišići funkcionišu nepravilno, kao posledica stresne situacije.\nTim naučnika zaključio je da vreme nije lek za slomljeno srce. Iako regularni kardiogram nije pokazao nepravilnosti, pacijenti su izjavili da se ne osećaju dobro i da ne mogu učestvovati u napornim aktivnostima, kao i da nemaju snage da pravilno izvrše svoje radne zadatke.\nZbog toga se danas koriste napredniji medicinski testovi, kao što su kardiomagnetna rezonanca i spektroskopija i na taj način se zaključuje da anomalija u srcu i dalje postoji. Ovo istraživanje donelo je važne zaključke koji mogu pomoći svakom pacijentu u budućnosti da se tretira kao poseban slučaj, kako bi se razumeli tačni uzroci sindroma. Nalazi na osnovu revizije će dovesti do pravilne terapije, koja će obnoviti energiju srčanog mišića i izlečiti ga (ili barem poboljšati stanje) slomljenog srca.\nPROČITAJTE SLEDEĆI TEKST: Najvažniji vitamini za rast i jačanje noktiju


SEĆATE SE DEVOJKE KOJA SE UNIŠTILA OPERACIJAMA DA LIČI NA ANĐELINU DŽOLI? Sada su o njoj stigle LOŠE VESTI\nSahar je uhapšena, Foto: Instagram printscreen\nIako se šuškalo da je imala 50 plastičnih operacija, većina slika u njenim postovima bila je uveliko izmenjena u fotošopu\nObjavljeno: 07.10.2019. 10:10h\nIranska Instagram zvezda poznata po postovima koji su pokazivali da je otišla do krajnjih granica kako bi izgledala kao da je američka glumica Anđelina Džoli, sada je uhapšena.\nTabar je prošle godine napunila međunarodne naslove kada su njene fotografije postale viralne. Iako se šuškalo da je imala 50 plastičnih operacija, većina slika u njenim postovima bila je uveliko izmenjena u Fotošopu.\nPrivukla je globalnu pažnju medija slikama i video zapisima u kojima podseća na ono što je opisano kao zombi verzija Anđeline Džoli, izveštava BBC-jev analitičar za Bliski Istok Sebastian Ašer.\nSa ispijenim obrazima i karikaturiranim uskim nosom, ona je izazvala zabrinutost zbog desetina kozmetičkih operacija za koje je rekla da je uradila da bi ličila na američku zvezdu.\nAli nakon što je očarala i zastrašila svoju sve veću publiku na Instagramu, ona je takođe nagovestila da se veliki deo njenog izgleda svodio na šminkanje i digitalno uređivanje - ustvari sebe je pretvorila u svojevrsnu umetničku instalaciju.\nSA 25 GODINA IMALA JE PRVU PLASTIČNU OPERACIJU: Ova žena je zavisnik OD ESTETSKE HIRURGIJE i ima TOLIKU ZADNJICU da ne može da sedne u avionsko sedište (FOTO)\nSAN JOJ DA IZGLEDA KAO BARBIKA: Uradila je bezbroj plastičnih operacija i dala preko 30.000 funti, a danas izgleda OVAKO (FOTO)\nSahar TabarAnđelina DžoliPlatične operacijeInstagramHapšenjeIran


Vakcine donirane od Sjedinjenih Država dopremljene su na Aerodrom u Sarajevo, 11. janaur 2021\nNa Međunarodni aerodrom u Sarajevu u utorak, 11. januara, dopremljeno je 96.000 doza vakcina protiv korona virusa proizvođača "Moderna".\nRiječ je o vakcinama koje su Bosni i Hercegovini (BiH) donirale Sjedinjene Američke Države (SAD).\nPomoćnik ministra u Sektoru za zdravstvo Ministarstva civilnih poslova BiH Dušan Kojić ocijenio je prilikom uručivanja vakcina da nijedna država nije mogla predvidjeti da će se desiti zdravstvena kriza poput pandemije virusa korona, prenosi agencija Srna.\nOn je, također, apelovao da se stanovništvo BiH vakciniše.\nZamjenik šefa misije Ambasade SAD u BiH Deborah Mennuti naglasila je da je ova donacija dio američkog globalnog napora protiv pandemije, te izraz prijateljstva s BiH.\nOna smatra da su SAD i ranije pokazale jasnu opredijeljenost da pomognu BiH u borbi protiv pandemije i podsjetila da su SAD u prošloj godini bile najveći donator vakcina kroz globalni mehanizam "Covax".\n"Vrlo sam ponosna što možemo podijeliti ove doze cjepiva sa građanima Bosne i Hercegovine. BiH može računati na Sjedinjene Države, kao prijatelja i partnera da ćemo uraditi svoj dio posla da podržimo vaše napore u borbi protiv pandemije i oporavku ekonomije", izjavila je Mennuti.\nNajavila je, također, da će i ove godine SAD donirati dvije milijarde doza vakcina državama širom svijeta.\nTakođer je istakla da je u SAD iskorišteno 219 miliona doza "Modernine" vakcine, koja je ocijenjena kao bezbjedna i efikasna.\nPrilikom uručivanja donacije rečeno je da su SAD od početka pandemije kroz donacije uložile 11,2 miliona dolara za prevenciju, laboratorije, stručnjake, dezinfekciju i medicinsku opremu.\nDonacija USAID-a također pomaže zajednicama u pružanju hitno potrebne pomoći mnogima koji osjećaju posljedice trenutnih teških ekonomskih uvjeta.\nAmerička vojska je, u suradnji sa NATO štabom u Sarajevu, isporučila neophodne medicinske i dezinfekcijske potrepštine Ministarstvu sigurnosti BiH, Oružanim snagama BiH, ministarstvima unutarnjih poslova entiteta Republika Srpska i Federacija BiH, štabovima civilne zaštite u Bijeljini, Tuzli i Brčkom, te za nekoliko lokalnih domova zdravlja i bolnica.\n"Sjedinjene Države su također ponosne na svoj doprinos od dvije milijarde dolara za potporu Gavi COVAX Advance Market Commitment programu kako bi se osigurala cjepiva protiv COVID-19 za 92 zemlje s niskim i nižim srednjim prihodima", saopćila je Ambasada SAD u Sarajevu.


Goraždevac: Dobrovolno davanje krvi u Pećkom okrugu - Radio Goraždevac\nGoraždevac: Dobrovolno davanje krvi u Pećkom okrugu\nU okviru nedelje Crvenog krsta u Goraždevcu je organizovana akcija dobrovoljnog davanja krvi za Peć, Istok i Klinu, koju sprovode opštinske organizacije Crvenog krsta i zavoda za transfuziju krvi iz Kosovske Mitrovice.\nAkcija dobrovoljnog davanja krvi se sprovodi povodom Svetskog dana Crvenog krsta 8. maja i „Nedelje Crvenog Krsta“ od 08. Do 15 maja, Crveni krst srbije organizuje akcije „Svuda za svakog“ i „Da li ste znali“ u skladu sa temama za koje su se opredelile Međunarodne organizacije Crvenog krsta i Crvenog polumeseca.\n„Kao što vidite dobar je odaziv stanovništva, tu su i ljudi iz opština Klina i Istok dobrovoljni davaoci tako da je zajednička akcija na nivou okruga“, kaže Momčilo Dašić iz pštinske organizacije Crvenog Krsta Peć.\n„Stanovništvo iz Pećkog okruga je vezano za bolnicu u Kosovskoj Mitrovici tako da je ovo način da se doprinese dobrovoljnim davanjem krvi“, rekao je u izjavi za radio Goraždevac Predrag Stašić iz organizacije Crvenog krsta Klina.\nDr. Vesna Milentijević iz zavoda za transfuziju krvi koja sa ekipom lekara učestvuje u ovoj akciji Crvenog krsta kaže da je gest humanosti na prvom mestu kada su ovakve akcije u pitanju. „Nisam dugo dolazila ovde lep je dozivljaj videti ovu prirodu i takođe da dođeš među svoje ljude, ipak je humani gest iznad svega zbog čega smo došli, jer ipak misle ljudi na to da nekom treba da se pomogne i da se dobrovoljno da krv“, kaže dr. Milentijević.\nGradjani koji su se odazvali da dobrovoljno daju kažu da imaju različite motive svog učešća u ovoj humanitarnoj akciji ali da je krajnji cilj isti spasiti nečiji život.\nMilenko Dakić iz Goraždevca dugogodišnji je davalac krvi. Kako je kazao u izjavi za radio Goraždevac do sada je pedesetčetiri put dao krv a danas mu je pedesetpeti. „Trebalo bi da se odazove što više ljudi jer od ovoga mžda zavisi nećiji život“, kaže Predrag Miljković iz Belog Polja kod Peći.\nCrveni krst Peć je organizovao predavanje iz oblasti difuzije uz prikazivanje filma „Pomoćnik“, za učenike OŠ „Janko Jovićević“ u Goraždevcu, kao i obuku prve pomoći koja će biti nastavljena i narednih dana. Cilj je da se proširi znanje javnosti o Međunarodnom pokretu Crvenog krsta i Cevenog polumeseca pokazujući različitost, aktivnosti Crvenog krsta i Crvenog polumeseca širom sveta, na način koji može da promeni tradicionalno viđenje pokreta.Cilj je isticanje originalnog, inovativnog i neobičnog pristupa nacionalnih društava u odgovoru na humanitarne izazove.


» U 35 koraka do članstva u EU\nOtvoren Festival slovačkog filma\nVIDEO: EU najveći donator u Srbiji\nU 35 koraka do članstva u EU\nŠef Delegacije EU u Srbiji, ambasador Majkl Devenport i šefica Pregovaračkog tima za vođenje pregovora o pristupanju Republike Srbije EU Tanja Miščević predstavili u u Narodnoj biblioteci Srbije drugo, dopunjeno, izdanje brošure “Pregovaračka poglavlja – 35 koraka ka EU”, koju su zajednički izdali EU info centar i Pregovarački tim za vođenje pregovora o pristupanju Srbije Evropskoj uniji.\nU obraćanju prisutnima, među kojima je najveći broj bio studenata, ambasador Davenport je podsetio da je strateški cilj Srbije članstvo u EU i da je, posle završenog skrininga, odnosno uporedne analize pravnih tekovina Srbije i EU, na redu pisanje izveštaja Evropske komisije o tom procesu.\n“Sada smo u poziciji da predstoji ispunjenje jednog od osnovnih kriterijuma, a to je primena Briselskog sporazuma”, rekao je Davenport. On je podsetio i da je Evropska komisija još prošle godine predložila otvaranje poglavlja 32 o finansijskoj kontroli, ali da tada nije bilo konsenzusa država članica Unije.\nTanja Miščević je, govoreći o brošuri, ocenila da su poglavlja 23 i 24 “kičma pregovaračkog procesa”, jer se bave pitanjima vladavine prava a to je ono što čini da jedna država postane suštinski moderno, demokratski i stabilno društvo.\nOna je ukazala da se stalno postavlja pitanje zamora od proširenja Unije i ocenila da bi migrantska kriza mogla biti još jedna kriza EU čiji bi rezultat, kako pokazuje dosadašnjja istorija EU, mogao da bude dublja integracija. “To je bio slučaj prilikom stavarnja Evropske ekonomske zajednice, Jedistvenog evropskog akta ili sporazuma iz Mastrihta”, podsetila je Miščević.\nOna je naglasila da Evropska unija “nije cilj već sredstvo” da se država reformiše i postane onakva kakvu svi želimo.\nBrošura, “Pregovaračka poglavlja – 35 koraka ka EU”, koja je već u svom prvom izdanju bila jedna od najtraženijih publikacija EU info centra, sada je dopunjena i daje sadržinu svakog poglavlja, ali i koristi koje građanima donosi proces pristupanja za svako poglavlje pojedinačno. Brošura je, u sklopu saradnje Delegacije EU, EU info centra i Narodne biblioteke Srbije, dostavljena svim bibliotekama u zemlji, a dostupna je i u EU info centru, u holu Doma omladine Beograda, kao i na internet stranicama Delegacije EU (https://euinfo.rs/files/Publikacije-srp/35_koraka_za_web.pdf) i EU info centra (https://euinfo.rs/publikacije/srbija-i-eu/#35k).\nBrošura je dostupna i u Digitalnoj Narodnoj biblioteci Srbije, na sledećem linku:\nDigitalna Narodna biblioteka Srbije sadrži publikacije EU info centra i Kancelarije za evropske integracije o EU, evropskim integracijama i odnosima EU i Srbije.\n“Viralni video i šta s njim?”\nEvropsko ćoše u okviru Noći Istraživača


EU razmatra sankcije režimu u Kijevu\nNemačka kancelarka Angela Merkel i francuski predsednik Fransoa Oland na zajedničkoj pres konferenciji u Parizu, 19. februara 2014.\nNemačka, Francuska i Poljska pozvale su na uvodjenje sankcija Ukrajini, a ministri spoljnih poslova tri zemlje sutra se sastaju u Kijevu kako bi procenili situaciju pre vanrednog sastanka EU posvećenog krizi u Ukrajini.\nNemačka kancelarka Angela Merkel i francuski predsednik Fransoa Oland posle susreta u Parizu zajednički su pozvali na uvodjenje ciljanih sankcija ukrajinskom rukovodstvu. Dvoje lidera navelo je da su te mere pokušaj da se promoviše kompromis koji bi vodio ka ustavnim reformama i novim izborima. Oland je poručio da je ono što se dešava u Ukraijini "nezamislivo i neprihvatljivo."\nPoljski premijer Donald Task takodje je pozvao na uvodjenje sankcija Evropske unije Ukrajini. Ministri spoljnih poslova Francuske, Nemačke i Poljske sutra se sastaju u Kijevu kako bi procenili situaciju pre vanrednog sastanka EU u Briselu, na kojim će se doneti odluka o mogućim sankcijama.\nI Brisel je konačno progovorio jednim glasom - silom i represijom se ne mogu riješiti politički problemi i ugušiti legitimni zahtjevi naroda.\n“U šoku i sa krajnjim užasom smo gledali dogadjanja tokom posljednja 24 sata u Ukrajini - nema tih okolnosmti koje momgu dati legitimnost i opravdanje takvim scenama, najsnažnije osudjujemo korištenje na silja kao način da se riješi politička kriza. Političko vodjstvo zemlje ima odgovornost da osigura potrebnu zaštitu osnovnih prava i sloboda. Pozivamo sve strane da odmah stanu u kraj nasilju i uključe se u dijelog, odgovarajući tako na demokratske težnje ukrajinskog naroda”, poručio je predsjednik Evropske Komisije, Žoze Manuel Barozo.\nBrisel podsjeća - neophodna je ustavna reforma, nova vlada - evropska ponuda političkog i ekonomskog udruživanja je još uvijek na stolu i EU je spremna podržati Ukrajinu na tom putu, koji se, naglašava predsjednik EK, može nastaviti, ne izgovarajući ali misleći i na punopravno članstvo u EU. Medjutim:\n“Dali smo do znanja da će EU odgovoriti na bilo kakvo pogoršanje stanja na terenu”, upozorio je Barozo.\n“Samo jedna stvar je sigurna - EU ne može saradjivati sa zemljom koja koristi sistematsko nasilje. Zahtjevi naroda u Kijevu su razumni, traže više pravde otvorenosti i demokratije i njihovi glasovi se ne mogu ugušiti. Mislim da bi bilo logično odrzavanje izbora kako bi ljudi mogli izabrati ko će da vodi državu”, ocjenjuje predsjednik Evropskog parlamenta Martin Šulc.\n"Ovo je rat Janukoviča protiv svoga vlastitog naroda. Prenosim vam poruku opozicije da preduzmete sve moguće mjere i lične sankcije protiv ukrajinskog predsjednika”, poručila je pevačica i opozicioni aktivista Ruslana Ližičko.\n“Jedna stvar je sigurna - ako ne prestane nasilje ukrajinskih vlasti, naredni korak će biti evropske sankcije. Moraju biti takve sankcije koje će onemogućiti kretanje i akcije onih koji sada donose odluke u Ukrajini i sankcije moraju zaustaviti nasilje”, dodao je Martin Šulc.\n“Nemojte se bojati da uvedete sankcije - riječ je o diktatoru, on ima krv na svojim rukama, koristi cijeli sistem, sve trupe i sve snage kako bi ubijao narod”, istakla je Ližičko.\n"Narod u Ukrajini neće biti zadovoljan ako ovakav sastanak završimo samo saopštenjem za medije - mi pozivamo na sankcije, ne protiv Ukrajine, već protiv onih koji su odgovorni za ovo", kaže Elmar Brok, predsjedavajući Spoljnopolitičkog komiteta EP.\nKonačni stav Unije prema dramatičnim zbivanjima u Ukrajini odrediće sutra evropski ministri na vanrednom skupu koji Ukrajinu ima kao jednu jedinu temu.


Piter Smajhel u Beogradu | Kamatica\nPočetna > vest > Piter Smajhel u Beogradu\nPiter Smajhel u Beogradu\nTekst objavljen: 09.12.2015 15:27\nEurobank Srbija je obeležila drugu godinu uspešne saradnje sa Mancester Junajtedom dolaskom jedne od najvecih fudbalskih legendi ovog prestižnog fudbalskog kluba, golmana koji je maestralnom karijerom brzo ušao u istoriju evropskog fudbala - Pitera Šmajhela.\nKao ekskluzivni partner Mancester Junajteda u oblasti platnih kartica u Srbiji i nakon jake kampanje sa izuzetnim rezultatima, Eurobank Srbija je bila u prilici da ugosti legendarnog golmana i organizuje specijalne događaje za klijente, partnere, predstavnike medija i svoje zaposlene.\n,,Izuzetno smo zadovoljni rezultatima saradnje sa Mancester Junajtedom kao njihov eksluzivni partner u oblasti finansijskih usluga u Srbiji. Od osnivanja ovog partnerstva, stekli smo više od 12.000 novih korisnika Manchester United kartice i organizovali nezaboravne doživljaje za klijente Eurobanke’’, izjavio je Filipos Karamanolis (Philippos Karamanolis), predsednik Izvršnog odbora Eurobank Srbija.\nPiter Šmajhel i Sajmon Hopi, finansijski direktor Mancester Junajteda, obišli su, zajedno sa svojim domacinima, Prihvatilište za decu u Bulevaru Oslobo\nđenja i podelili deci poklone. Poseta Prihvatilištu predstavlja deo društveno odgovorne orijentacije Eurobanke, koja je jedna od finansijskih institucija sa najviše nagrada za svoje društveno odgovorne aktivnosti - izme\nđu ostalih, Banka je i četvorostruki dobitnik ,,Virtus nagrade’’ za korporativnu filantropiju i doprinos lokalnoj zajednici.\nZa svoje klijente i predstavnike poslovne zajednice, medija i diplomatskog kora, Eurobank je organizovala neformalno druženje i gledanje utakmice Mancester Junajteda u Ligi šampiona u Volfsburgu uz stručne kometare Pitera Šmajhela.\nManchester United Paypass MasterCard kreditne i debitne kartice Eurobanke spadaju u grupu najmodernijih platnih kartica sa MasterCard Paypass tehnologijom. Klijentima nude brojne pogodnosti – placanja preko interneta (na rate bez kamate i sa grejs periodom za placanje) i značajne popuste u sportskim radnjama sa kojima Eurobank ima saradnju u Srbiji, kao i povoljne onlajn kupovine u zvaničnoj Mancester Junajted prodavnici.\nOve događaje je podržao i Casillero del Diablo, zvanično vino Mancester Junajteda, sa tradicijom pravljenja kvalitetnog vina dužom od jednog veka.


Oskarovac Džefri Raš dobio je sudski spor protiv australijskog izdanja Dejli telegrafa i najveću odštetu za klevetu koja je ikada dosuđena u Australiji.\nU članku objavljenom 2017. godine na naslovnoj strani Dejli telegrafa izneto je kako je Raš neprimereno dodirivao koleginicu tokom predstave Kralj Lir koju je postavila Sidnejska pozorišna kompanija, prenosi RTS.\nSlavni glumac će dobiti dva miliona američkih dolara na ime izgubljene zarade kao odštetu pošto je sud odbacio žalubu Nejšnvajd njusa, australijske podružnice „Njus korporacije“ u vlasništvu Ruperta Mardoka, u pravnom okršaju između Raša i Dejli telegrafa koji ga je optužio za neprimereno seksulano ponašanje prema koleginici.\nSudija je sadržaj članka opisao kao „bezobziran i neodgovoran primer senzacionalističkog novinarstva“. Australija inače, ima veoma stroge zakone kada je u pitanju kleveta, prenosi RTS.\nVažno je napomenuti da predmet slučaja Raš nije bilo seksualno uznemiravanje, već kleveta, a Erin Džin Norvil, koja se požalila na neprimereno dodirivanje, je bila uvučena u ovaj proces kao nevoljni svedok, jer navodno nikada nije želela da se to pitanje „rešava na sudu“\nSRCEPARAJUĆI PRIZOR Devojčica na sahrani svog oca vatrogasca stavila njegovu kacigu na glavu i SVE RASPLAKALA (FOTO, VIDEO)\nBračni par je prihvatio posao iz snova, a mesec dana kasnije izbila je korona. Sada su POTPUNO SAMI na rajskom ostrvu, a evo kako izgleda njihov život (VIDEO)\nDuboko ispod površine Murmanske oblasti u Rusiji nalazi se najdublja veštačka bušotina na svetu koja se pruža više od 12 kilometara u utrobu Zemlje.\nBili su toliko zauzeti selfijem, da nisu primetili STRAVIČNU SCENU iza njih (FOTO)


Sutra vanredni sastanak EU i Grčke\nGrčki ministar finansija Janus Varufakis\nGrčki funkcioneri će sutra pokušati da uvere ministre inostranih poslova Evropske unije na vanrendom sastanku u Briselu da je vlada spremna da sprovede neophodne reforme kako bi medjunarodni kreditori oslobodili novu tranšu kredita Atini ....\n... u vrednosti od osam milijardi i dve stotine miliona dolara. Dugom ophrvanoj Grčkoj su potrebna sredstva da izadje u susret kranjem roku koji pada 30. juna i plati MMF-u otplatu u vrednosti od milijardu i osam stotina miliona dolara. .\nNeki ljudi na ulicama Atine strahuju da će vlada predložiti mere štednje što zahtevaju medjunarodni kreditori, uključujući smanjenje penziju. Mnogi gradjani smatraju da je smanjenje penzija veliki problem, ali nisu sigurni da postoji bilo kakav prostor za manevrisanje. Samit je sazvan pošto multi-nacionalni razgovori u četvrtak o uslovima tekućeg paketa finansijske pomoći u vrednosti od sedamnaest milijardi i 500 miliona dolara nisu urodili plodom.\nGrčka je juče saopštila da vlada nosi novi predlog na sutrašnji vanredni sastanak. U medjuvremenu francuski predsednik Fransoa Oland je danas novinarima u Milanu, posle susreta sa italijanskim premijerom Mateom Renzijem rekao da se moraju preduzeti sve raspoloživee mere da se Grccka zadrži u Evrozoni.


OSM Televizija - Perišić: Pronađeni posmrtni ostaci tri člana porodice Vukašinović\nPerišić: Pronađeni posmrtni ostaci tri člana porodice Vukašinović\nKolegijuma direktora Instituta za nestala lica BiH Nikola Perišić izjavio je da su u mjestu Gornja Bukvica u opštini Goražde pronađeni posmrtni ostaci Miloša, Јovanke i Grozde Vukašinović koje su sa još pet članova porodice na današnji dan 1992. godine na kućnom pragu ubili pripadnici takozvane Armije BiH.\nPerišić je rekao da je ekshumaciji vršena 22. i 23 maja.\n"S obzirom na lokaciju gdje su posmrtni ostaci pronađeni, ogromna je vjerovatnoća da je riječ o Miloši, Јovanki i Grozdi Vukašinović koji su nestali nakon napada takozvane Armije BiH", rekao je Perišić i dodao da će identitet biti utvrđen DNK analizom u labaratoriji ICMP-a u Hagu.\nPerišić je naglasio da je ekshumacija obavljena prema naredbi Tužilaštva BiH, uz prisustvo istražioca Instituta za nestala lica BiH.\nPrema njegovim riječima, ukoliko se zvanično potvrdi da je riječ o ostacima tri člana porodice Vukašinović, onda će se kao nestali voditi još dva člana te porodice i za njima će se i dalje tragati.\nKada je riječ o saradnji sa Tužilaštvom BiH, Perišić je rekao da su neke stvari pokrenute sa mrtve tačke.\nOn je pojasnio da je sa vršiocem dužnosti glavnog tužioca BiH Gordanom Tadić dogovorio da će istražioci Instituta za nestala lica BiH i Tužilaštva zajedno raditi na svim predmetima pronalaženja nestalih lica.\n"U tom smislu, mi smo imali jedan sastanak sa njenim zamjenikom Stankom Blagićem, a nastavak saradnje će biti za desetak dana, kada ćemo zajedno vidjeti koji su to predmeti na kojima se ne radi i zašto se na njima ne radi i šta su otežavajuće okolnosti", zaključio je Perišić.\nJoš iz iste kategorije: « Ukupna industrijska proizvodnja u Srpskoj veća za 3,4 odsto Košarac: Bradina je klasičan primjer zataškavanja masakra nad Srbima »


VUČIĆ IZGUBIO ŽIVCE: 'Mi ne dugujemo ništa, ali daćemo pare za potopljeno zemljište' | Slobodna Bosna\nVUČIĆ IZGUBIO ŽIVCE: "Mi ne dugujemo ništa, ali daćemo pare za potopljeno zemljište"\n- Kad bih vam ja rekao šta misli moj otac o njegovim spaljenim kućama u Bugojnu, koliko misli da treba para da dobije, a još mu niko nije ni dinar ponudio, a sve kuće Vučića u Bugojnu spaljene... Nikad to pitanje nisam potegao, niti mislim da o tome treba da se priča, dajte da pričamo o onome što je realno - rekao je predsednik Srbije.\n- Kad bih vam ja rekao šta misli moj otac o njegovim spaljenim kućama u Bugojnu, koliko misli da treba para da dobije, a još mu niko nije ni dinar ponudio, a sve kuće Vučića u Bugojnu spaljene, kazao je Vučić nakon što je ispratio članove Predsjedništva BiH.\nVučić je prvi put govorio o spaljenim kućama svog oca u Bugojnu, kao mišljenju Anđelka Vučića o naknadi koju treba da dobije zbog uništenih domova njegove familije.\nNaime, predsjednik Srbije je to rekao novinarima nakon sastanka sa članovima Predsedništva BiH, a upitan da li se razgovaralo o isplati duga Srbije prema BiH, na osnovu neisplaćenih naknada za korišćenje hidropotencijala za potrebe rada hidoelektrana „Bajina bašta“ i "Zvornik".\nNa pitanje novinara da li je bilo riječi o isplati duga, Vučić je uzvratio kontrapitanjem: Jel'' imate vi neki papir da to potkrepite?\nOn je istakao da ne postoji papir kojim bi mogla da se potkrijepi tvrdnja da Srbija duguje 3,4 milijarde BiH za potopljeno zemljište.\nOn je naveo da su se nadležni bili dogovorili, kada je riječ o plavljenju iz 1991/92. godine, iako je cijena, smatra bila potpuno besmislena, jer čitava mjesta ne vrijede toliko, oko 30-35 miliona eura.\nKako je rekao, nije problem da Srbija izdvoji novac, pa i da ga pokloni, jer je ionako riječ o mjestima u Republici Srpskoj, ali je istakao da se Srbiji ne može „stavljati nešto“ što nije presuđeno nijednim aktom.\nVučić je poručio da će BiH u Srbiji uvijek imati partnera, koji će da učini sve što može, pa čak, ponavlja, i da pokloni ako treba.


Današnje naslovne strane - Glas Podrinja\n(28. februar 2020.)\nDnevni listovi na naslovnim stranama izdanja od petka najviše pišu o najavama iz Prištine da će takse na uvoz robe iz centralne Srbije biti postepeno ukidane od 15. marta i o prodaji Komercijalne banke NLB banci.\nBLIC - Pod naslovom "Jutki i Šešelju propada pakleni plan" o daljem toku sudjenja bivšem predsedniku opštine Brus Milutinu Jeličiću Jutki optuženom za seksualno uznemiravanje.\nVEČERNjE NOVOSTI - "Ukidaju takse na sirovine, uz uslov", o najavi kosovskog premijera Aljbina Kurtija da će takse na uvoz robe iz centralne Srbije postepeno biti ukidane od 15. marta. "Zastrašivanje Srbije štetno i kratkovido", kaže ruski ambasador u Beogradu Aleksandar Bocan Harčenko.\nDANAS - O prodaji Komercijalne banke slovenačkoj NLB banci u tekstu "Državi od Komercijalne ostaje samo 80 miliona". Pod naslovom "Epidemija lažnih vesti o koroni" list piše da dezinformacije o virusu objavljuju tabloidi ali i ozbiljni mediji.\nPOLITIKA - U tekstu "Problem nije Beograd nego Priština" list piše da Vašington traži nastavak dijaloga o Kosovu. Pod naslovom "Pomama za maskama ne prestaje" list navodi da će po nezvaničnim saznanjima, za apoteke i zdravstvene ustanove u Srbiji biti nabavljeno pet miliona hirurških maski u vezi sa mogućom pojavom korona virusa.


BKZ osuđuje napad na kancelariju u Prijepolju\nNaslovnica NAJNOVIJE Nacija BKZ osuđuje napad na kancelariju u Prijepolju\nPrijepolje – BKZ najoštrije osudjuje napade na bošnjačke nacionalne institucije od strane srbijanskih nacionalističkih i profašističkih organizacija.\nNaime, 1. oktobra 2011. godine, u ranim jutarnjim satima, na ulazu zgrade u kojoj je sjedište Bošnjačke kulturne zajednice, u Prijepolju, osvanuo je grafit, na kojem se nalazi znak organizacije OBRAZ, poznate po svojim nacionalističkim i šovinističkim stavovima, kao i po širenju antimuslimanske propagande i mržnje prema svemo što nije srpsko.\nOvaj najnoviji dogadja je jasno povezan, i može se isključivo posmatrati u kontekstu grafita koji su se pojavili prije izvjesnog perioda u Prijepolju, u kojima se veličao ratni zločinac Ratko Mladić i genocid u Srebrenici.\nZahtijevamo od policijskih i nadležnih pravosudnih organa da hitno pronadju nalagodavce i počinioce ovog vandalskog čina.\nUkoliko i ovog puta, kao i u slučaju prethodnih dogadjaja izostane reakcija nadležnih organa, posebno tužilaštva i policije, smatraćemo da i oni učestvuju u napadima na bošnjačke nacionalne institucije.\nIzvor: BKZ saopćenje\nHasan 3. Oktobra 2011. At 15:36\nMa kakavi pravosudni organi i policija i da ih otkriju bilo bi to su maloljetna deca.\nNe zabrinjava me taj OBRAZ za njih znamo, vec me vise zabrinjavaju Nasi. Da li ce SDP i za ove sljedece izbore slati svoje Ugnjetivace u Prijepolju.


Gradilište na deponiji u Vinči najveće i najvrednije u Beogradu - Gradjevinarstvo.rs\nGradilište na deponiji u Vinči najveće i najvrednije u Beogradu\n19.08.2020. | Beoinfo\nU Vinči se gradi postrojenje za preradu komunalnog otpada, koje je juče (18.08.2020) obišao zamenik gradonačelnika Goran Vesić, zajedno sa predsednicom Vlade Srbije Anom Brnabić i izvršnim direktorom kompanije Beo čista energija Filipo Tielmom, i tom prilikom istakao da je u pitanju najvrednije i najveće gradilište u Beogradu.\n– Na ovom mestu već 46 godina grad Beograd ostavlja svakog dana 1.500 tona otpada. Pre 46 godina ovo je bila uvala, a danas je otpad naslagan otprilike do visine Beograđanke, preko 80 metara i ovo je jedna od najvećih neuređenih deponija u Evropi. Bilo je krajnje vreme da Beograd reši problem svoje deponije jer više nismo imali gde da odlažemo otpad. Mi pored toga što otpad odlažemo na neuređenoj deponiji, svake godine sipamo u naše reke, Savu i Dunav zapreminu od 60.000 olimpijskih bazena fekalija. I to je bio naš odnos prema prirodi i životnoj sredini. Ovde u blizini se nalazi jedno od naših najvažnijih arheoloških nalazišta, blizu je reka, prošle godine smo morali da radimo novu branu kako bi zaustavili klizanje deponije, tako da sam zahvalan našim partnerima iz Francuske i Japana kao i svim kreditorima što su stali iza ovog projekta i što će Beograd konačno upravljati svojim otpadom kao i drugi evropski gradovi – kazao je Vesić.\nOn se zahvalio Vladi Republike Srbije na podršci i istakao da se radi o najvećem javno-privatnom partnerstvu u ovom delu Evrope.\n– Ovde se nalazi postrojenje iz kojeg će se proizvoditi struja iz otpada, proizvodiće se toplotna energija, Grad Beograd već uveliko radi na toplodalekovodu od toplane Konjarnik do Vinče, koristićemo gasove deponije za grejanje Beograda i time rešiti i problem požara na staroj deponiji. Dakle, do kraja godine imaćemo novu deponiju, postrojenje za preradu građevinskog otpada, neće više biti „divljih” deponija u Beogradu i Srbiji jer će se ovde prerađivati i građevinski otpad. Nakon toga, sledi zatvaranje stare deponije i konačno više nećemo imati ekološku bombu u centru Beograda. Ovo su istorijske stvari za Beograd, rade se jednom u veku poput i fabrike za preradu otpadnih voda u Velikom selu. To znači da konačno rešavamo decenijske probleme koje niko nije znao i umeo da reši, kao ni da obezbedi potreban novac – kazao je Vesić, zahvalivši se svim učesnicima u projektu.\nPredsednica Vlade Republike Srbije Ana Brnabić istakla je da je ovo je jedan od najznačajnijih i najvećih projekata ne samo u Beogradu, već i u Srbiji u oblasti zaštite životne sredine.\n– Ovo je posebno važan i značajan projekat za celu zemlju jer njime rešavamo višedecenijski problem čvrstog otpada u Beogradu. Nešto što nismo radili oko pet decenija konačno završavamo, radimo u skladu sa evropskim standardima i to će unaprediti kvalitet života građana Beograda. Drugi važan aspekt ovog projekta je taj što je ovo jedan od najznačajnijih projekata zaštite životne sredine i projekat koji najavljuje, možda simbolično, mnogo veću pažnju i veća ulaganja u zaštitu životne sredine u Srbiji. Nažalost, mnogo kasnije ali nešto što je ova Vlada još od 2016. godine prepoznala kao jedan od važnih aspekata rada, zbog čega i imamo Mnistarstvo za zaštitu životne sredine – rekla je Brnabić.\nFilip Tiel je istakao da je ovo jedan od najkompleksnijih i najizazovnijih projekata u oblasti upravljanja otpadom, te se zahvalio svima koji naporno rade na njemu od 2015. godine. On je podsetio da su građevinski radovi počeli 1. oktobra 2019. godine i nisu prestajali tokom mera ograničenja i zaštite povodom pandemije virusa kovid-19.\n–Trenutno na gradilištu radi preko 300 radnika, i taj broj će rasti do 500 u narednim mesecima. Prva postrojenja za preradu biće završena do kraja ove godine. Takođe, biće završena i nova sanitarna deponija sa postrojenjem za ponovno korišćenje bio gasa, postrojenje za preradu procednih voda, kao i postrojenje za preradu građevinskog otpada, koje će proizvoditi građevinski materijal, odnosno sirovinu za izgradnju puteva. Izgradnja postrojenja za energetsko iskorišćenje komunalnog otpada kao i postrojenje za energetsko iskorišćenje deponijskog otpada biće završena do avgusta 2022. godine. Ova postrojenja će proizvoditi toplotnu energiju koja će se isporučivati u beogradskim elektranama, kao i u nacionalnu mrežu. Sve ovo će dovesti do otvaranja 120 novih radnih mesta – poručio je on, naglasivši da će ovaj projekat biti realizovan po najnovijim domaćim i evropskim standardima u oblasti upravljanja otpadom.


Vesti online / Vesti / Društvo / Gondola za 10 meseci, niče i najveći zabavni park\nSporazum su potpisali gradonačelnik Beograda Zoran Radojičić, ministar turizma Rasim Ljajić i direktor "Skijališta Srbije" Dejan Ćika\n* Kinezi u "Ikarbusu" prave električne autobuse\n* Trudnice i porodilje danas u protestnoj šetnji ulicama Beograda\nRadojičić je istakao da je to kapitalan projekat koji će doprineti daljem razvoju turizma u Beogradu.\n- Ako želimo da zadržimo taj trend, koji kaže da je oko 15 do 20 odsto povećan prihod od turizma u odnosu na prošlu godinu, moramo i dalje ulagati u turizam - rekao je Radojičić.\n- Sa ekonomskog stanovišta ovo je investicija koja je potrebna Beogradu i koja će se u relativno kratko vreme isplatiti - rekao je Ljajić.\nKako je rekao, Beograd je lider srpskog turizma, koji posećuje 53 odsto, od ukupnog broja stranih turista koji dođu u Srbiju, kao i 51 procenat ukupnog broja turista.\nIzneo je podatak i da je u avgustu bilo čak 26 odsto veći broj dolazaka u Beograd, u odnosu na avgust 2017. godine, kao i 37 odsto više noćenja.\n- To govori o značaju koji Beograd ima za turizam Srbije. Ali, ne možemo da budemo zadovoljni tim rezultatima, jer su potencijali veći - rekao je Ljajić.\nKao važnu stvar za turizam Beograda izneo je i izgradnju zabavnog parka.\n- Imamo kineskog investitora koji je zakupio 5.000 kvadratnih metara hala na Beogradskom sajmu. Očekujemo za dva meseca da će početi sa radom taj zabavni park, a investicija je oko tri miliona evra. Biće to najveći park te vrste na Balkanu - rekao je Ljajić.\nDodao je i da je preko potrebna i obnova centra "Sava", jer je važno da Beograd ima takav kongresni centar.\nDirektor "Skijališta Srbije" Dejan Chika rekao je da se razmišlja da gondola uđe u sistem javnog prevoza.\nSRBIJA Srbija postaje hit odredište: Turisti hrle u dragulj Balkana


Šta je Milojevića naljutilo u razgovoru sa novinarima? ''Volimo da nemamo banke, a da smo u Ferariju'' - Sportske.net\nŠta je Milojevića naljutilo u razgovoru sa novinarima? ''Volimo da nemamo banke, a da smo u Ferariju''\nZvezda nije mnogo izgubila, ono pravo tek sledi!Nije sve tako crno, Dejan Stanković je večeras na ''Marakani'' video i nešto pozitivnoNišta od reprize Liverpula, Totenhem prejak za Zvezdu, dve povrede za potpuni košmar na ''Marakani''Pavkov opet zabrljao, a onda je Son počeo da pogađa...Poluvreme - Neverovatna dešavanja na ''Marakani'', Zvezda bez imalo sreće!\n"Imali smo izuzetnu šansu kod 0:0, posle toga kažnjeni. Imali smo i kod 0:1, ali nismo uspeli. Čestitao bih igračima na pruženoj partiji. Nije prijatan poraz, nije nijedan. Da li je rezultat realan ili ne... Iz ovakvih poraza možete samo da mnogo toga naučite. Totenhem je fenomenalna ekipa, uz Bajern nivo iznad, po svim parametrima na jako visokom nivou. Težimo i želimo da dodjemo do takvog nivoa", rekao je Milojević na konferenciji za novinare posle utakmice.\n"Totenhem, Bajern... To su ekipe koje imaju mogućnost da sagrade stadion koji košta toliko koliko košta. Sve se svodi oko novca. Mi pokušavamo da se izdignemo iz prethodnih godina. Ovo je ipak najelitnije takmičenje. Ne zadovoljavamo se samo tim, ali je veliki uspeh što se nalazimo medju 32 najbolje ekipe", kazao je Milojević.\n"Takav smo narod, volimo da živimo tako, da nemamo banke, a da smo u Ferariju. Tu smo gde smo, nema ovde ni laži ni prevare", dodao je trener Zvezde.\nZvezda će narednu utakmicu igrait takodje u Beogradu, 26. novembra protiv Bajern Minhena.


Izvor: RTS, 11.Maj.2020, 18:06\nSpecijalni predstavnik EU za dijalog Beograda i Prištine Miroslav Lajčak, ističe da u tom dijalogu Evropska unija mora ići "ruku pod ruku" sa Sjedinjenim Američkim Državama. Naglasio je da razmena teritorija nije na dnevnom redu.\n"Videli smo vrlo snažnu negativnu reakciju na zamenu teritorija u drugim zemljama regiona, kao >> Pročitaj celu vest na sajtu RTS << i u zemljama EU. To me dovodi do zaključka da to nije na dnevnom redu niti bi trebalo da bude na dnevnom redu", istakao je Lajčak za austrijsku agenciju APA, prenosi Kosovo onlajn.\nLajčak ističe da je potreban dogovor koji smiruje situaciju, uz ocenu da su reakcije na ideju razmene teritorija pokazale "vrlo jasno" da bi to donelo "upravo suprotno".\nOn nije želeo da komentariše glasine o "tajnom dogovoru" o razmeni teritorija između predsednika Srbije Aleksandra Vučića i predsednika privremenih prištinskih institucija Hašima Tačija.\n"Ne radim na osnovu glasina", potvrdio je Lajčak i dodao da, u svakom slučaju, nije video takav plan.\nOdbio je, takođe, da komentariše da su SAD, preko specijalnog izaslanika Ričarda Grenela, bile umešane u pad kabineta Aljbina Kurtija, što je i sam Kurti nedavno tvrdio.\nEU mora ići "ruku pod ruku" sa SAD"Sjedinjene Države su uvek bile najvažniji međunarodni partner EU na Kosovu", rekao je Lajčak.\nUlogu EU i njegovu ličnu ulogu u dijalogu Beograda i Prištine Lajčak vidi pre svega u ulozi posrednika. Ne smatra da je prepreka to što dolazi iz zemlje koja nije priznala jednostrano proglašenu nezavisnost Kosova, čak to vidi kao "priliku" i dodaje da ne predstavlja Slovačku, nego celu EU.\nSpecijalni predstavnik EU smatra da Unija što pre da donese odluku o liberalizaciji viza za Kosovo, ali nije želeo da odgovori na pitanje koje su to zemlje čija podrška trenutno nedostaje za takvu odluku.\nRekao je da se trenutno pregovara o tom pitanju i da je "apsolutno optimističan" da će dogovor uskoro biti postignut.\nNa pitanje kakav bi rezultat želeo na kraju svog mandata, Lajčak je odgovorio da je neke stvari lakše reći, nego postići.\n"Cilj je imati pravno obavezujući sporazum dve strane koji razjašnjava sva otvorena pitanja, da je u skladu sa međunarodnim pravom i da je prihvaćen i priznat od obe strane, u regionu, ali i u svim državama članicama EU. Nema razloga da se proces odlaže, ali na kraju je kvalitet važniji od brzog dogovora", rekao je Lajčak.\nKada je reč o ulozi drugih globalnih igrača na Zapadnom Balkanu, Lajčak je izrazio uverenje da "niko ne može ponuditi ono što nudi EU - da čitav region bude deo Evrope".\nUkazao je da je kriza izazvana koronavirusom pokazala da EU mora da bude "brža i vidljivija" na Zapadnom Balkanu. Priznaje da EU nije uvek bila najbrži igrač, imajući u vidu i sporost u pružanju pomoći u epidemiji koronavirusa.\nMeđutim, prema Lajčakovoj oceni, Brisel je najpouzdaniji i stabilan partner.\nBeta: Lajčak: Razmena teritorija Srbije i Kosova nije na dnevnom redu\nIzvor: NoviMagazin.rs, 11.Maj.2020\nSpecijalni predstavnik EU za dijalog Beograda i Prištine Miroslav Lajčak izjavio je da razmena teritorija Srbije i Kosova nije na dnevnom redu i da je potreban dogovor dve strane koji smiruje situaciju..."Videli smo vrlo snažnu negativnu reakciju povodom ideje o razmeni teritorija, na Kosovu, u drugim...


Nenad Danilović – Čupava Keleraba\nOznaka: Nenad Danilović\n15. oktobra 2021. 16. oktobra 2021. Administrator\nJedan od najpoznatijih srpskih stand up komičara, Nenad Danilović, poznatiji kao Neša Bridžis nastupiće u Cineplexx Kragujevac Plaza bioskopu u utorak 26. oktobra od 20 časova. Ulaznice po ceni od 800 dinara, u prodaji su na blagajni bioskopa i putem aplikacije CineplexxRS. Nenad Danilović, poznatiji kao Neša Bridžis jedan je od najpoznatijih si najpopularnijih srpskih stand up komičara, samim tim i utemeljivač srpske stand up scene. Danas, iako ga nikada nije zapisao, ima preko osam sati teksta sa kojim naizmenično nastupa, podeljen na šest predstava. Majstor je imitacija i odličan…\nFilm, umetnost i pozorišteCineplexx, Cineplexx Kragujevac Plaza, Cineplexx Srbija, F40.1, komedija, najava, Nenad Danilović, Neša Bridžis, Šifra F40.01., stendap, stendap komedija, vestiLeave a comment\n13. oktobra 2021. 13. oktobra 2021. Administrator\nStendap komedija (Stand-Up comedy) „Šifra F40.01“ Neše Bridžisa biće izvedena u petak, 15. oktobara. Veče jednog od najpoznatijih i najpopularnijih komičara ovog žanra počinje na Velikoj sceni Kulturnog centra Zrenjanina u 20 časova. Karte se prodaju na biletarnici Kulturnog centra od 10 do 12 i od 18 do 20 časova po ceni od 700 dinara. Video najava: O predstavi se navodi sledeće: „Strah, prastari neprijatelj čoveka, koliko nas gura napred i ukazuje na potencijalnu opasnost za koju moramo biti spremni, tako nas i blokira i parališe ako se predugo zadrži…\nFilm, umetnost i pozorištenajava, Nenad Danilović, Neša Bridžis, Šifra F40.01, stend komedija, stendap, vestiLeave a comment


Održane radionice za pripremu KA1 i KA2 projekata u oblasti mladih\nGrupa za mlade Fondacije Tempus tokom decembra održala je radionice za pripremu projekata Ključne akcije 1 (KA1) Mobilnost mladih i omladinskih radnika i Ključne akcije 2 (KA2) Strateška partnerstva u oblasti mladih. Radionice su održane u Beogradu i okupile su 28 predstavnika/ca organizacija i institucija iz Srbije.\nTokom trajanja radionica, učesnici/e su imali/e priliku da se upoznaju sa mogućnostima koje se pružaju za ostvarivanje saradnje u svrhu razmene znanja i iskustava u okviru projekata mobilnosti i strateških partnerstava, da dodatno razviju projektnu ideju, saznaju kako da napišu budžet i informišu se o mogućnostima u okviru saradnje za unapređenje sistema neformalnog obrazovanja i omladinskog rada putem Erazmus+ programa.\nNaredni rokovi za predaju projektnih prijava u okviru Opšteg poziva u oblasti mladih za 2020. godinu su 5. februar, 30. april i 1. oktobar.\nSvi koji dodatno žele da se informišu o ovim tipovima projekata, mogu da pogledaju stranice KA1 projekti mobilnosti mladih – omladinske razmene i mobilnost omladinskih radnika, KA2 projekti strateških partnerstava, Prezentacije sa Info dana i radionica i video uputstvo za popunjavanje prijavnih formulara.


SVET KOMPJUTERA - TEST RUN - Auto Mouse Click 85.1\nProgram omogućava obavljanje vrlo zanimljivih akcija. Pamti korake koje preduzimate i može da ih ponavlja umesto vas. Da biste to postigli, potrebno je da „isprogramirate” akciju. Zvuči komplikovano, možda malo i jeste, pa su zbog toga tvorci programa postavili vrlo korisne video-tutorijale.\nUpravljački interfejs nije baš intuitivan, pa predlažemo da pogledate bar jedan video koji će vam pomoći da shvatite kako sve funkcioniše. Ukratko, treba da odaberete tipku na tastaturi koja će pokretati akciju, a zatim praktično pokazati programu niz koraka koji želite da on zapamti i kasnije ponovi. Na taj način ste kreirali akciju i tada treba da kliknete na Asign, kako bi akcija bila memorisana. Svaki pojedinačan korak jedne akcije beleži se na ekranu, tako da ih kasnije možete brisati ili im menjati redosled. Takođe, vreme između koraka podešeno je na 100 milisekundi, tako da praktično ne vidite šta se dešava. Ipak, ako vam je to bitno, vreme se može produžiti po potrebi. Ukoliko je potrebno da se čitava akcija ponovi više od jednog puta, i to možete da izaberete i posmatrate kako se niz koraka ponavlja onoliko puta koliko vam je potrebno.\nSve u svemu, ovaj program nudi zanimljive opcije i lako može da nađe primenu, ali interfejs nije intuitivan i potrebno vam je da se konsultujete sa više video-tutorijala kako biste Auto Mouse Click naterali da radi za vas.\nwww .murgee .com /auto -mouse -click


KORONA VIRUS: Broj obolelih u Srbiji porastao na 35 | (Vesti - 13.03.2020) Novi Sad\n13.03.2020 u 17:59h\nKORONA VIRUS: Broj obolelih u Srbiji porastao na 35\nU Republici Srbiji je do 13. marta u 18 časova registrovano ukupno 35 potvrđenih slučajeva virusa Kovid-19, saopštilo je Ministarstvo zdravlja.\nU nacionalnoj referentnoj laboratoriji Instituta Torlak testirano je ukupno 239 osoba koje su ispunjavale kriterijume definicije slučaja.\nOd poslednjeg izveštaja do 18 časova, 13.03.2020. godine testirani su uzorci 25 osoba od kojih su 4 pozitivna i 21 negativan na novi korona virus, objavilo je Ministarstvo zdravlja na sajtu covid19.rs.\nKako je ranije danas javila Radio-televizija Vojvodine, sa Klinike za Infektivne bolesti Kliničkog centra Vojvodine, jedan pacijent je otpušten na kućno lečenje, pošto su testovi pokazali da je negativan na korona virus, a njegovo zdravstveno stanje će se i dalje pratiti, dok je prepodne dopremljen novi pacijent iz Opšte Bolnice u Kikindi. To je drugi pacijent zaražen Kovidom- 19 iz tog banatskog mesta.\n– Trenutno, u Kliničkom centru Vojvodine leče se četiri pacijenta obolela od korona virusa. Od ta četiri pacijenta, jedan je u teškom opštem stanju i zahteva mehaničku ventilaciju. Svi pacijenti su hemodinamski stabilni, njihovo zdravstveno stanje monitoriše se tokom 24 sata od strane multidisciplinarnog tima lekara Kliničkog centra Vojvodine. Lečenje ovih pacijenata sprovodi se u novoizgrađenoj Intenzivnoj jedinici Infektivne Klinike Kliničkog centra Vojvodine, koja je osposobljena i opremljena najmodernijom opremom. Klinički centar Vojvodine je blagovremeno obezbedio dovoljne količine materijala, svih medicinskih lekova i pratećih sredstava kao i zaštitne opreme neophodne za zaštitu kako zdravstvenih radnika kao i pacijenata koje dopremaju u tu zdravstvenu ustanovu – izjavila je za RTV Edita Stokić, direktorka Kliničkog centra vojvodine.\nIzvori: covid19.rs i RTV\n14.03.2020. - KORONA VIRUS: Po broju testiranih u odnosu na ukupnu populaciju, Srbija je na dnu svetske liste\n14.03.2020. - Potvrđeno još šest slučajeva korona virusa u Srbiji, obolela ukupno 41 osoba\n13.03.2020. - KCV oformio tim za psihološku podršku građanima koji se nalaze u izolaciji\n13.03.2020. - KOVID-19: Virus potvrđen kod još sedam osoba, broj obolelih popeo se na 31\nPovezane teme KCV korona virus kovid 19 pandemja korona virusa


OTPOČEO OSMI PO REDU HORSKI FESTIVAL „SLOBODAN BURSAĆ“:Zrenjanin će uvek biti Grad horova – Zrenjanin\n12/09/2021 24/09/2021 List Zrenjanin\nLjubav prema muzici i poštovanje lika i dela maestra Slobodana Bursaća ni ove godine, uprkos izazovima i situaciji u kojoj i dalje preti korona virus, nije sprečila organizatore, a pre svega članove zrenjaninskih horova, da se odazovu pozivu i okupe na osmom po redu Horskom festivalu „Slobodan Bursać“.\nPrve večeri, u amfiteatru Kulturnog centra, publici su se predstavili Dečji hor Kulturnog centra kojim diriguje mr Senka Milisavljević, zatim muška vokalna grupa „Pannonica“ i dirigentkinja Zorica Kozlovački, ženski vokalni kvartet „Vita Brevis“ i Zrenjaninski kamerni hor na čelu sa dirigentkinjom Andreom Poša.\nPrema rečima Vladimira Stojkovića, direktora Festivala, publika će za dva dana imati priliku da vidim i čuje nastupe zrenjaninskih horskih ansambala koji su tokom pandemijske godine imali mogućnosti da rade i vežbaju. Oni su ti koji čine da Zrenjanin i dalje ponosno nosi epitet „Grada horova“.\n-Maksimalno smo se potrudili da održimo kontinuitet trajanja i to smo uradili sa onim što smo imali i mogli. Dobar deo horova je tokom pandemije teško funkcionisao, proba skoro da nije bilo, nastupi i događaji su otkazivani. Gosti iz Sarajeva koji su najavili dolazak, kao i hor za nezbrinutu decu „Svi u glas“ iz Beograda otkazali su gostovanje neposredno pred sam početak. Nadamo se da nam se ovakve stvari više neće dešavati, da će ovo sve jednog dana biti iza nas i da će Horski festival „Slobodan Bursać“ već dogodine biti onakav kako su svi navikli. Ime i delo maestra Bursaća je naša najjača sila, naš pokretač i nikada nećemo dozvoliti da ono padne u zaborav – rekao je Vladimir Stojković.\nU nedelju nastupaju Hor muzičkog zabavišta „Sanjalice“ udruženja „Kolegijum“ – dirigentkinja Sanja Popović, Dečiji hor „Prepodobni Rafailo Banatski“ koji vodi Jana Drašković, Hor društva Slovenaca „Planika“ – dirigentkinja Daniela Avram i Crkveno pevačko društvo „Žene Mironosice“ pod dirigentskom palicom Zorice Kecić.\nMiljan Vuković, glumac Narodnog pozorišta „Toša Jovanović“ bio je u ulozi voditelja i moderatora programa.\nOrganizatori Festivala su KulturKick i Kulturni centar, a pokrovitelji Pokrajinski sekretarijat za kulturu i Grad Zrenjanin.\nFoto: Fejsbuk stranica „Volim Zrenjanin“\n← U SUBOTU, 11. SEPTEMBRA BIĆE OGRANIZOVAN DAN PEŠAČENJA: Korak bliže zdravlju\n„LIVAĐANKE” NA ETNOSUSRETU U NIŠKOJ BANJI: Prva mesta za belu košulju i sitne kolače →


Ministarka Hoxha očekuje više posla od institucija o agendi integracije - Vesti - Ministarstvo za Evropske Integracije\nMinistarka Hoxha očekuje više posla od institucija o agendi integracije\nPriština, 29. mart 2018 - Na sastanku Vlade, ministarka za evropske integracije, Dhurata Hoxha, razgovarala je o dva pitanja u okviru procesa evropskih integracija. Prvo pitanje je Izveštaj zemlje a drugo je dobro upravljanje i vladavina prava, sprovođenje Akcionog plana za racionalizaciju agencija i nastavak imenovanja na višim pozicijama u javnoj službi bez političkog uplitanja. Tom prilikom, ministarka je pozvala institucije na ispunjavanje uslova, u protivnom ne očekuje se da će Izveštaj o zemlji biti veoma optimističan.\nU okviru priprema Izveštaja o zemlji, ministarka Hoxha istakla je da je Ministarstvo koordiniralo podnošenje dva doprinosa državnih institucija koje su sačinile input u pružanju svih relevantnih informacija Evropskoj komisiji.\n“Izveštaj će obezbediti dva nivoa procene u okviru svakog poglavlja, opšti nivo usklađenosti sa evropskim standardima, kao i postignuti napredak od poslednjeg izveštaja 2016. godine”, istakla je ministarka Hoxha, dodajući pri tome da se očekuje izveštaj o realnom stanju na Kosovu, naglašavajući da se situacija u većini poglavlja nije promenila od 2016. godine.\nMinistarka je obavestila Vladin kabinet o aktuelnom stanju sprovođenja Akcionog plana ERA do kraja marta, kao i o dogovorenim koracima sa resornim institucijama za izvršenje preostalih radnji i o rokovima. Ove mere rekla je ministarka Hoxha dogovorene su na sastanku radnog odbora, kojim je predsedavala 15. marta uz učešće svih relevantnih institucija.\n“Što se tiče prvog stuba, dobro upravljanje i vladavina zakona, očekujemo sprovođenje Akcionog plana za racionalizaciju agencija, kao i nastavak imenovanja na visokim pozicijama u javnoj službi bez političkog uplitanja”, rekla je ministarka Hoxha, potom je istakla da se očekuje usvajanje Krivičnog zakonika i do kraja juna očekuje se usvajanje Nacrta –zakona o krivičnom postupku.\nMinistarka je naglasila da Skupština treba nastaviti sa procedurama odobrenja u vezi sa Nacrtom zakona o državnom tužiocu i Nacrta zakona za sprečavanje sukoba interesa. Očekuje se da će pravni paket za državnu službu, plate i organizaciju javne uprave, biti usvojen do juna ove godine.\nŠto se tiče drugog stuba, konkurentnost i investiciona klima, počelo je ažuriranje online registra o dozvolama i licencama i trebalo bi da budu odobrena do 15. aprila, rekla je ministarka Hoxha.\nOčekuje se da će zapošljavanje osoblja Odeljenja za državnu pomoć biti završeno do kraja aprila, a Akcioni plan strategije za borbu protiv neformalne ekonomije treba biti završen tokom aprila takođe od strane Ministarstva za finansije, istakla je ministarka Hoxha.\nŠto se tiče tri pod-protokola (za carinsku, policijsku i fitosanitarnu kontrolu) koji proističu iz sporazuma iz 2011. godine o železničkom saobraćaju sa Makedonijom, do sada je bilo kašnjenja od makedonske strane, ali se radi na potpisivanju istih na zajedničkom sastanku dve vlade koji će se održati ovog meseca, rekla je ministarka.\nNacrt zakona o energetskoj efikasnosti je u završnoj fazi pripreme od strane MER-a i očekujemo njegovo usvajanje do kraja aprila, dok u okviru trećeg stuba, zapošljavanje i obrazovanje, završena je Uredba za savetodavni odbor agencije zapošljavanja i biće uskoro usvojena na jednom od sledećih sastanaka Odbora, istakla je ministarka Hoxha.\nŠto se tiče obezbeđivanja potrebnog budžeta za sprovođenje Strateškog plana obrazovanja i funkcionalizacije Agencije za kurikulum, standarde i procenu, od Ministarstva za finansije zatražena su dodatna sredstva, i od donatora će se zatražiti dodatna sredstva.\n“Tokom aprila pozvaću naredni sastanak Radnog odbora za razmatranje nivoa ostvarenog napretka u ispunjavanju aktivnosti o kojima smo se dogovorili i obavestiću Vas o toku sprovođenja odgovarajućih aktivnosti ”, rekla je ministarka Hoxha.


Skupština Kosova razmatra Program Vlade za period 2017-2022 - Vijesti sa Balkana i Svijeta\nSkupština Kosova razmatra Program Vlade za period 2017-2022\nPRIŠTINA (AA) – Razmatranje Programa Vlade Kosova za period 2017-2022 u Skupštini Kosova izazvao je oštru debatu između poslanika opozicionih partija sa premijerom Kosova Ramushem Haradinajem, javlja Anadolu Agency (AA).\nHaradinaj je predstavljajući Program u kratkim crtama naveo da su glavni stubovi programa vladavina zakona, ekonomski razvoj, zaposlenje, evroatlanske integracije i razvoj po sektorima.\n“Cilj Vlade je da se korupcija i organizovane kriminalne mreže suoče sa snagom zakonske države. Promenićemo i unaprediti zakonski okvir u krivičnoj oblasti i u potpunosti ćemo razmotriti razvoj i funkcionisanje oblasti vladavine zakona”, kazao je Haradinaj.\nPremijer je kazao da je cilj Vlade da se postignte ekonomski razvoj Kosova od 5 do 7 posto, kroz reforme koje će podstaći rad proizvodne industrije, prerađivačke, ali i usluga. Dalje je naveo da će ekonomski rast omogućiti povećanje plata, kao i da će strane investiture najbolje privući vladavina zakona i povoljan ambijent za biznis.\nOn je istakao i da Program predviđa jačanje subjektiviteta Kosova, kroz nova priznanja i učlanjenje u međunarodne organizacije, a vlada će investirati u jačanje i produbljivanje partnerstva sa SAD-om i zemljama EU.\nPoručio je i da Vlada želi dijalog sa Srbijom uz određivanje vremenskog okvira i unutrašnjeg političkog koncenzusa.\n“U okviru toga tražili smo puno učešće u dijalogu Sjedinjenih Američkih Država, da dijalog treba da ima vremensko ograničenje i naziv tog dijaloga treba da bude obostrano priznanje”, kazao je Haradinaj.\nTakođe je istakao da je cilj da se u potpunosti primeni Sporazum o stabilizaciji i pridruživanju sa EU, da se ispune preostali kriterijumi za liberalizaciju viza i da za kratko vreme obezbedi liberalizacija viza.\nU debati koja je usledila, poslanici opozicije su optužili premijera da u Skupštinu ponovo vraća isti sporazum, protiv kojeg je i sam bio kao opozicionar. Avdullah Hoti, šef poslaničke grupe Demokratskog saveza Kosova, istakao je da predstavljeni Program, nije program velikog posla.\n“Veliki posao je da Vlada ispuni kriterijum za liberalizaciju viza, a prvi je sporazum o demarkaciji. Na strani 7 obećali ste da ćete rešiti pitanje demarkacije u tesnoj državnoj i međudržavnoj saradnji sa Crnom Gorom. Mi čekamo novi sporazum sa Crnom Gorom da postavite granice tamo gde ste od Komisije Bulliqija tražili da vam iscrta, ali vi ste doneli sporazum kakav je i bio”, kazao je Hoti.\nGlauk Konjufca, šef poslaničke grupe opozicinog Pokreta “Samoopredeljenje”, je ocenio da je vladin program obiman i na oko 140 stranica, ali da je opterećen uopštenim frazama i potrebama građana, ali nema detaljnog plana kako će se te potrebe zadovoljiti.\n“Nema ekonomskog razvoja, svi znamo, treba da se desi, znamo, obrazovanje je loše, znamo. Vlada odgovara na pitanje kako, a ne na pitanje šta, a ovde nema ni jednog kako. Naprimer, imaćemo ekonomski razvoj od 7 posto, ali kako, kojim merama”, kazao je Konjufca.\nPOVEZANE STAVKEprogram VladeSkupstina Kosova\nZvizdić kod pape Franje: Sveta Stolica podržava težnje koje BiH ima ka integraciji u EU\nCrna Gora: URA upoznala OEBS o izbornim nepravilnostima


Nova pljačka državne imovine - Ozonpress :: internet portal\nDemokratska stranka Srbije zahteva od Zorane Mihajlović, potpredsednice Vlade i ministarke saobraćaja, građevinarstva i infrastrukture da hitno stavi van snage nezakonito rešenje Ministarstva koje je sama potpisala, a kojim se 2200 hektara državnog zemljišta na Zlatiboru daje privatnom preduzeću bez naknade. Poklanjanje građevinskog i poljoprivrednog zemljišta čija je vrednost, po proceni opštine Čajetina, oko 4 milijarde evra predstavlja nezapamćeni skandal i aferu decenije.\nDSS zahteva od ministra unutrašnjih poslova i republičkog javnog tužioca da preduzmu mere na ispitivanju svih okolnosti pod kojima je došlo do izdavanja rešenja Ministarstva, protivno rešenju Službe za katastar nepokretnosti i protivno stavu Republičkog pravobranilašta, i da protiv odgovornih lica pokrene odgovarajući postupak.\nOčigledno je da se u senci bučnih demagoških izjava o borbi protiv kriminala i korupcije sprovodi velika pljačka državne imovine i da su u to uključeni najviši državni funkcioneri. Posle brojnih ugovora zaključenih između države Srbije i privatnih kompanija slobodnom pogodbom, bez tendera, i posle donošenja korupcionaških Zakona o pretvaranju prava korišćenja u pravo svojine na građevinskom zemljištu i leks specijalisa za projekat „Beograd na vodi“, na to ukazuje i ova „Zlatiborska afera“. Poslednji je trenutak da svoj glas digne celokupna javnost, jer će na ovaj način biti oteta imovina građana i države, ne samo na Zlatiboru, već i u celoj Srbiji.\nZahtev da se proveri rad JP Gradac i Urbanizma


Institucionalna kriza: Kosovo na korak od prevremenih izbora\nKosovo ulazi u odlučujuću nedelju za prevazilaženje krize kako bi se izbeglo raspisivanje prevremenih izbora. Lideri dva bloka, međutim, nisu ponudili neku novu opciju, osim što su ponovili dosadašnje stavove. Sastanci će biti nastavljeni i u utorak.\nDva najveća politička bloka na Kosovu ni u ponedeljak nisu izašla sa opcijom za prevazilaženje institucionalne krize na Kosovu.\nDemokratska partija Kosova i njen lider, Hashim Thaci, pozvali su sve partije u Skupštini da se odazovu odgovoru predsednice Atifete Jahjaga, i da zajedno sednu i pronađu rešenje za izbor predsednika Skupštine i za formiranje nove vlade. Kosovo od izbora u junu, još uvek nema konstituisane institucije.\nThaci je izrazio uverenje da se politički grč ne može rešiti bez njegove partije.\n"Naše poruke i ponude su uvek bile da se sedne za sto i da se razgovara zato što nema prevazilaženja krize bez učešća DPK kao pobedničke partije izbora 8. juna", kazao je on.\nS druge strane, opozicioni blok na Kosovu kojeg čini Demokratski savez Kosova (DSK), Alijansa za budućnost Kosova (ABK), Inicijativa za Kosovo (IK) i pokret Samoopredeljnje još uvek u javnosti nisu predstavili opciju sa prevazilaženje institucionalne krize na Kosovu. Lideri ovih partija sastali su se u ponedeljak, ali ni posle dvosatnog sastanka nije saopšteno da li je postignut neki sporazum. Potvrđeno je samo da će koalicija nastaviti da zajedno deluje.\nOno što se očekivalo od ovog sastanka jeste da li postoji mogućnost da se izmeni sporazum, posebno među DSK-a i ABK, a što se tiče premijerske pozicije. Potreba za tim je istaknuta i od zvaničnika DSK-a, s obzirom da smatraju da njihov lider, Isa Mustafa, ne može dobiti poziciju predsednika Skupštine, kao što to sporazum predviđa, zato što je Ustavni sud interpretirao da to mesto pripada samo pobedničkoj partiji, odnosno Demokratskoj partiji Kosova.\nZaključke je predstavio lider Inicijative, Fatmir Ljimaj, ali detalja nije bilo, osim da će koalicioni blok nastaviti da deluje zajedno i da će, kao parlamentarna većina, formirati institucije.\n"Koalicija je jaka kada je zajedno, naše delovanje je zajedničko. Oni koji misle da postoji neka svađa, nisu u pravu. Mi smo jaki zajedno, i posvećeni smo tome da zemlji pružimo većinsku vlast. Želim da osiguram sve građane ove zemlje da će Kosovo brzo dobiti svoje institucije i da će Kosovom upravljati parlamentarna većina", kazao je Ljimaj.\nLjimaj je izrazio zabrinutost što predsedavajuća konstitutivne sednice Skupštine, Flora Brovina, nije sazvala nastavak sednice.\n"Koalicija traži institucionalno rešenje, koje odražava volju parlamentarne većine i ponavljam, ne može se desiti nešto drugo osim da parlamentarna većina osnuje institucije", kazao je Ljimaj.\nZvaničnici Demokratskog saveza Kosova su pre sastanka u ponedeljak najavili mogućnost o razmatranju postizbornog sporazuma. Očekivanja su bila da će Isa Mustafa odustati od pozicije predsednika Skupštine, što bi značilo da će to mesto ipak pripasti Demokratskoj partiji Kosova.\nTo bi međutim izmenilo i sporazum zato što se očekivalo da će DSK sada tražiti mesto premijera, na koje inače cilja lider Alijanse za budućnost Kosova, Ramuš Haradinaj. Iz ove partije, nema nikakvih znakova da je Haradinaj spreman da odustane od premijerske stolice.\nU svakom slučaju, ukoliko partije ne uspeju da ove nedelje postignu sporazum, predsednica Kosova, Atifete Jahjaga najavila je da političke partije mogu očekivati nove prevremene, parlamentarne izbore.\nNe nazire se kraj političkoj krizi u formiranju vlasti


Država prodaje 140 vozila — najjeftinije 75 evra - 14.07.2020, Sputnik Srbija\nRepublička direkcija za imovinu oglasila je prodaju 140 vozila u državnom vlasništvu, a početne cene kreću se od 75 evra do 7.600 evra. 14.07.2020, Sputnik Srbija\nCC BY 2.0 / pyntofmyld / Mercedes 300se\nRepublička direkcija za imovinu oglasila je prodaju 140 vozila u državnom vlasništvu, a početne cene kreću se od 75 evra do 7.600 evra.\nVozila se prodaju u viđenom stanju kroz prikupljanje pisanih ponuda za svako pojedinačno vozilo koje se mogu poslati do 27. jula. Nalaze se u Nišu, Novom Sadu, Beogradu i Zrenjaninu.\nNajskuplji automobil je „Mercedes“ 300se iz 1987. godine, čija početna cena je 2.400 evra, dok je među kamionima najskuplji tegljač MAN iz 2001. godine, koji je ponuđen za više od 7.600 evra, prenosi B92.\nNajjeftiniji automobil je teretno vozilo „Zastava“ 101T iz 1985. godine, čija je početna cena 75 evra, a jedan državni „Reno“ 4 GTL iz 1991. godine ponuđen je za 3.095 evra.


U FBiH se u skladu sa preporukama Svetske zdravstvene organizacije (WHO), a po naredbi Kriznog štaba Federalnog ministarstva zdravstva (FMZ) provode mere pojačanog epidemiološkog nadzora na graničnim prelazima, ali i unutar FBiH, s ciljem ranog otkrivanja potencijalnih slučajeva COVID-19, kako bi se kroz kontrolu osoba s kojima su bili u kontaktu poduzimale mere za dalje sprečavanje širenja virusa.\nTo podrazumeva “ulazni skrining” za putnike koji dolaze sa područja Kine u smislu da putnici ispunjavaju sanitarni upitnik, te se podaci o ulascima dostavljaju nadležnim zdravstvenim institucijama, a putnicima daju preporuke i broj telefona koji trebaju kontaktirati u slučaju pojave simptoma bolesti.\nOdlukom Kriznog štaba FMZ od danas se iste mere na granici, kao i unutar FBiH odnose i na putnike s područja Italije, Južne Koreje i Irana.\n– Pozivamo sve državljane BiH i strane državljane koji imaju stalni ili privremeni boravak u FBiH, a koji su se unazad sedam dana vratili u BiH iz Italije, Južne Koreje i Irana da se putem telefona, bez obzira da li imaju simptome bolesti ili ne, jave svom nadležnom kantonalnom zavodu za javno zdravstvo radi savjetovanja o daljnjem postupanju, te da ostanu u kućnoj samoizolaciji. U slučaju pojave simptoma respiratorne bolesti (povišena temperatura, kašalj, otežano disanje) trebaju telefonom odmah obajestiti kantonalni zavod za javno zdravstvo ili hitnu pomoć – navodi se u uputama Federalnog ministarstva obrazovanja.\nKrizni štab FMZ u cilju bezbednosti učenika i nastavnika preporučuje otkazivanje ekskurzija i organizovanih školskih putovanja u Italiju. Takođe, svim građanima se preporučuje izbegavanje putovanja u Kinu, Italiju, Južnu Koreju i Iran.\n– Želimo istaknuti da je za adekvatan odgovor na pojavu novog virusa korona u BiH potrebna maksimalna odgovornost, saradnja i zajedništvo kako zdravstvenih institucija i ustanova, tako i drugih javnih institucija na svim nivoima vlasti, medija, kao i svakog građanina pojedinačno. S tim u vezi, podsećamo na generalne preporuke za stanovništvo za smanjenje rizika od akutnih respiratornih i drugih infekcija (poput gripe) čija je sezona u toku, a koje se odnose i na smanjenje rizika od novog virusa korona i kojih se treba pridržavati:\nIzbegavati dodirivati oči, nos i usta neopranim rukama. Izbegavati blizak kontakt sa osobama koje imaju povišenu temperaturu, kašlju i otežano dišu.\nKrizni štab FMZ aktivno prati situaciju koja se jako brzo menja, te će se u skladu sa aktuelnom situacijom mijenjati i mjere i preporuke. Više informacija o novom koronavirusu, te druge preporuke za stanovništvo i zdravstvene radnike dostupni su na veb stranicama Fedealnog ministarstva zdravstva i Zavoda za javno zdravstvo FBiH – upozoravaju, piše Klix.


Vesti online / Vesti / Svet / Smenjeni članovi katalonske vlade stigli u Madrid, Pudždemon ne dolazi?\nOn se, sve su prilike, neće pojaviti pred sudom: Karles Pudždemon\nUkupno 20 regionalnih političara, uključujući i smenjenog katalonskog lidera Karlesa Pudždemona, pozvano je da se pojave pred sudom.\nU pitanju je 13 članova smenjenog katalonskog kabineta i šest članova parlamentarnog odbora.\nKako je preneo AP, prvi se pojavio "broj dva" Pudždemona, smenjeni katalonski potpredsednik Oriol Žunkeras.\n* Pudždemon u četvrtak mora pred španski sud\nBelgijski advokat Pol Bekert, koji zastupa Pudždemona, izjavio je juče da bi smenjeni katalonski lider trebalo da bude ispitan u Belgiji. Kako je Bekert izjavio za AP, Pudždemon se neće vratiti u Madrid da bi se pojavio pred sudom.\nRanije je rekao da ne očkuje da se u narednim nedeljama smenjeni katalonski lider vrati u Španiju, a posebno ne zbog saslušanja pred španskim sudom.\nAdvokat Pol Bekert je, na pitanje o pojavljivanju Pudždemona pred sudom, odgovorio da on "ne ide u Madrid".\n- Kako stvari trenutno stoje, ne vidim da će se vratiti u narednih nekoliko nedelja - rekao je Bekert za tv mrežu "VTM".\nUkoliko Španija bude tražila izručenje Pudždemona, onda će o tome odluku doneti belgijske sudije, a ne vlada, dodao je Bekert.\nPortparol vladajuće španske Narodne partije Esteban Gonzales Pons je izjavio da će, ukoliko se Pudždemon ne pojavi pred sudom, "najverovatnije od Belgije biti tražena ekstradicija" i da će ga "belgijska policija privesti".\nPudždemon je u utorak poručio iz Brisela da nema nameru da izmiče pravdi, ali da se neće vratiti u Španiju ukoliko ne dobije garancije da će tamo imati pravedno suđenje.\nPudždemon je sa jednim delom svoje smenjene vlade prešao u Brisel nakon što su španske centralne vlasti preuzele kontrolu nad svojom severoistočnom pokrajinom Katatalonijom.


TotalCar.rs » Pretproizvodna verzija Forda Ka (2014)\n0 komentara 5479 pregleda\nPrve slike Ford Ka koncepta objavljene su na internetu, neposredno nakon predstavljanja ovog automobila u Brazilu.\nIako je do poslednjeg trenutka sudbina ovog automobila neizvesna, s obzirom da se pričalo o tome da će ga Ford ukinuti, on je izbegao takvu sudbinu i njegova pretproizvodna verzija predstavljena je u Brazilu. Njegova naredna generacija u prodaju ulazi iduće godine.\nKa izgleda baš onako kako se to moglo očekivati – kao proširena Fiesta sa prednjom maskom nalik na Aston Martinove, uz druge tipične Fordove karakteristike. Automobil se čini spremnim za proizvodnju, izuzev farova, koji su u potpunosti preuzeti od Escort koncepta i koji se najverovatnije neće naći na finalnoj verziji.\nSpecifikacije ovog automobila još uvek nisu objavljene, ali brazilski mediji prenose da će on imati atmosferski 1.0-litarski trocilindarski motor sa 80 KS, kao i 1.5-litarski, koji će sa pogonom na etanol razvijati 111, a sa benzinom 107 KS.\nRadovi u Beogradu tokom vikenda\nAko mrzite gužve, izbegnite ovih 50 evropskih gradova


Saradnja sa međunarodnim donatorima | Министарство омладине и спорта\nSaradnja sa međunarodnim donatorima\n1. Podsticanje zapošljavanja mladih (GIZ YEP)\nPodržava: Ministarstvo za privrednu saradnju i razvoj Savezne Republike Nemačke (BMZ), sprovodi Nemačka organizacija za međunarodnu saradnju (GIZ)\nTrajanje: 2015-2019. godina\nCilj projekta: podrška mladima u Republici Srbiji starosti od 15 do 35 godina kako bi unapredili svoj položaj na tržištu rada i brže došli do posla. Projekat podržava organizacije, hub-ove i centre koji omogućavaju podsticajno okruženje mladima za sticanje preduzetničkih veština i započinjanje sopstvenog posla.\n2. „Od obrazovanja do zapošljavanja: razvoj veština mladih i privatno – javnih partnerstava u Republici Srbiji”\nPodržava: Švajcarska agencija za razvoj i saradnju (SDC)\nCilj projekta: inkluzivno i održivo povećanje zapošljivosti mladih u Republici Srbiji. Program podržava 3 vrste projekata koji podstiču zapošljavanje i zapošljivost: 1) Inovativni pristupi za unapređenje zapošljavanja i zapošljivosti mladih; 2) Program obuka na radnom mestu i 3) Programi neformalne obuke za teško zapošljive kategorije mladih.\n3. „Jačanje kapaciteta za unapređeno sprovođenje međunarodnih sporazuma u oblasti zaštite životne sredineˮ\nPodržava: Globalni fond za životnu sredinu, a realizuje UNDP\nTrajanje: 2016-2021. godina\nCilj projekta: spektar tema koje su obuhvaćene projektom je vrlo kompleksan, a jedan manji segment uključuje i omladinu u kontekstu jačanja kapaciteta udruženja za realizaciju projekata i informisanosti mladih o životnoj sredini.\n4. „Integrisani odgovor na nasilje nad ženama i devojčicama u Srbiji”\nPodržava: Švedska agencija za međunarodnu saradnju, a sprovode 4 UN Agencije - UNFPA, UNDP, UN Women i UNICEF\nTrajanje: 2016-2019. godina\nCilj projekta: dalji razvoj društvenog i institucionalnog okruženja koje će doprineti nultoj toleranciji i iskorenjavanju nasilja nad ženama u Srbiji. Posebna svrha projekta jeste dodatno unapređenje pravnog i političkog okvira, jačanje sistema prevencije i mehanizama za pomoć ženama koje su pretrpele nasilje i unapređenje pristupa delotvornoj zaštiti od nasilja kroz održivo pružanje opštih i specijalističkih usluga.\n5. Plan rada između Ministarstva omladine i sporta i UNICEF-a u Srbiji\nTrajanje: 2019-2020. godina\nCilj saradnje: uspostaviti efikasan sistem koji će omogućiti relevantno, kvalitetno i pravično angažovanje mladih, naročito za one najosetljivije, pri čemu će ojačati učenje i društvene rezultate. Cilj je da su adolescenti i mladi konsultovani, da stiču i praktikuju veštine za podsticanje inovativnih rešenja za mlade pogođene siromaštvom, nedaćama i one koji su isključeni.\n6. IPA 2014 „Inovativne, integrisane usluge prilagođene mladima usmerene na razvoj preduzetničkih veština, i modeli i paketi aktivne inkluzije uspostavljeni i stavljeni u funkciju kroz lokalna partnerstva”\nPodržava: Evropska unija uz nacionalno sufinansiranje, a osnovni institucionalni korisnici su Ministarstvo za rad, zapošljavanje, boračka i socijalna pitanja i Ministarstvo omladine i sporta\nTrajanje: 2019-2021. godina\nCilj projekta: aktivnosti će sprovoditi republičke i pokrajinske institucije socijalne zaštite, opštine i gradovi, udruženja građana, fondacije i obrazovne ustanove. Sprovođenjem grant šeme povećaće se obim i kvalitet usluga na lokalnom nivou u obrazovanju i zapošljavanju, inovativnoj praksi i modelima aktivnog uključivanja, i na taj način ojačati društvena uključenost mladih.\n7. IPA 2014 „Unapređena socijalna infrastruktura kroz rekonstrukciju, obnovu i poboljšane bezbednosne uslove dečjih igralištaˮ\nPodržava: Evropska unija, a Ministarstvo omladine sporta je krajnji korisnik\nTrajanje: 2018-2020. godina\nCilj projekta: rekonstrukcija 27 igrališta u 11 gradova u Srbiji (Beograd, Vranje, Kragujevac, Niš, Novi Pazar, Novi Sad, Požarevac, Subotica, Užice, Šabac i Kruševac). Postojeća ruinirana igrališta biće rekonstruisana tako što će se na njima postaviti nova, bezbedna podloga i nova oprema, u skladu sa evropskim standardima bezbednosti i sigurnosti.


Rišairo Živković u Zvezdi!\n„Lale u avgustu“ – Rišairo Živković u Zvezdi!\nFudbalski klub Crvena zvezda zvanično je objavio da je Rišairo Živković, holandski igrač srpskog porekla, novo pojačanje ekipe iz Ljutice Bogdana.\nVeć nedeljema se spekulisalo o dolasku Živkovića u Crvenu zvezdu i 30. avgusta informacijama je potvrđena. Zvezda je prethodno na društvenim mrežama najavila dolazak Živkovića napisavši: „Lale u avgustu?“.Rišairo je dete Groningema, a 2014. sa samo 18 godina prešao je u Ajaks i trebalo je da bude jedan od glavnih igrača u budućnosti. Ipak, karijera mu se nije razvijala u tom pravcu, većinu vremena provodio je na pozajmicama, a poslednje dve sezone proveo je u Kini. Živković igra na poziciji krilnog napadača, odlikuju brzina i tehnika, i videćemo da li će uspeti u Zvezdi da vrati karijeru, s obzirom da ima samo 24 godine, a godinama nije igrao ozbiljan fudbal.Kada je reč o poreklu, Rišairo nosi prezime majke Mire, a otac, koji je napustio poredicu dok je bio dete, je iz Kurakaa. Pored holandskog priča i srpski jezik i kao dete je često leta provodio u Srbiji.U mlađim kategorijama nastupao je za Holandiju, a na seniorskom nivou nije još debitovao ni za jednu reprezentaciju, što ga čini slobodnim da zaigra za Srbiju ukoliko u Zvezdi povrati formu.\n17:43 30.08.2021 (Osveženo: 17:50 30.08.2021)\n© Foto : FK Crvena zvezdaHolandsko-srpski fudbaler Rišairo Živković\nVeć nedeljema se spekulisalo o dolasku Živkovića u Crvenu zvezdu i 30. avgusta informacijama je potvrđena.\nZvezda je prethodno na društvenim mrežama najavila dolazak Živkovića napisavši: „Lale u avgustu?“.\nRišairo je dete Groningema, a 2014. sa samo 18 godina prešao je u Ajaks i trebalo je da bude jedan od glavnih igrača u budućnosti.\nIpak, karijera mu se nije razvijala u tom pravcu, većinu vremena provodio je na pozajmicama, a poslednje dve sezone proveo je u Kini.\nŽivković igra na poziciji krilnog napadača, odlikuju brzina i tehnika, i videćemo da li će uspeti u Zvezdi da vrati karijeru, s obzirom da ima samo 24 godine, a godinama nije igrao ozbiljan fudbal.\nKada je reč o poreklu, Rišairo nosi prezime majke Mire, a otac, koji je napustio poredicu dok je bio dete, je iz Kurakaa. Pored holandskog priča i srpski jezik i kao dete je često leta provodio u Srbiji.\nU mlađim kategorijama nastupao je za Holandiju, a na seniorskom nivou nije još debitovao ni za jednu reprezentaciju, što ga čini slobodnim da zaigra za Srbiju ukoliko u Zvezdi povrati formu.\n29 Avgust, 20:55\n„Prljav“ potez Nejmara prema Rajkoviću koji niko nije video /video/\n30 Avgust, 11:50\n30 Avgust, 08:08


Objava poziva za učesnike, trenere i predavače u okviru projekta "Mladi mogu promijeniti budućnost"\nCentar za demokratiju i ljudska prava - CEDEM, u saradnji sa Institutom za evropske poslove (Srbija) i Aarhaus info centrom (Albanija), razvili su projekat “MLADI MOGU PROMIJENITI BUDUĆNOST” kako bi odgovorili na probleme i izazove u oblasti dijaloga i saradnje mladih u regionu.\nSvrha projekta je stvoriti podsticajni ambijent i doprinijeti međusobnom razumijevanju kroz saradnji mladih ljudi izgradnjom snažnih i dugotrajnih prijateljstava iz različitih etničkih grupa Zapadnog Balkana. Projekat će okupiti 20 mladih i entuzijastičnih predstavnika Učeničkih parlamenata iz Crne Gore, Srbije, Albanije i Kosova*.\nOpšti cilj je jačanje i promovisanje međukulturnog dijaloga kroz podizanje svijesti o kulturnoj i jezičnoj raznolikosti, sprečavajući negativni stavovi prema ljudima iz drugih društava.\nStudijsko putovanje će se održati od 3. do 20. septembra i ono predstavlja glavnu aktivnost projekta koja uključuje edukaciju crnogorsko-srpskog i albanskog jezika, radionice o temama vezanim za interkulturni dijalog, posjete javnim ustanovama, muzejima i društvenim događajima u Srbiji, Kosovu*, Albaniji i Crnoj Gori.\nS tim u vezi, CEDEM u saradnji sa partnerima, objavljuje četiri poziva i to:\n- Poziv za učesnike studijskog putovanja\n- Poziv za trenere na studijskom putovanju\n- Poziv za predavača albanskog jezika\n- Poziv za predavača crnogorsko-srpskog, hrvatskog i bosanskog jezika\nProjekat je finansijski podržan od strane RYCO-a.\n*"Ovaj natpis ne prejudicira status Kosova i u skladu je sa rezolucijom 1244 i mišljenjem MSP o kosovskoj deklaciji o nezavisnosti"


Na putu za Srebrenicu | bedrudingusic\nPoštovani Predsjedniče Srbije, Aleksandre Vučiću , trenutak je i pogodno vrijeme, da sa pozicije koju obnašaš, kažeš i posljednje riječi, priznavanja genocida u Srebrenici.\nBudi veliki i ostani u našoj istoriji zapisan kao izuzetni i pravi državnik, koji je izgovorio te sudbonosne i istorijske riječi, priznavanja krivice srpskoga naroda.\nNe dozvoli velikosrpskim nacionalistima da i dalje likuju u svome neljudskom i nehumanom pohodu na ljudskost i dostojanstvo srpskoga roda.\nSramota je za naš srpski rod da niko od zvaničnika naše Srbije ne prisustvuje komemoraciji u Srebrenici i da oda poštovanje svim žrtvama genocida.\nU ime našega srpstva jedan si i jedini sa te uzvišene pozicije, koju ti je izglasao srpski rod, da konačno iskazeš i svoj sud u ime cjelokupnog srpskoga roda, da se istinski dogodio genocid u Srebrenici. Ovim činom iskazuješ i povjerenje i opravdano zaslužuješ i praštanje od naših komšija Bošnjaka, kojima je nanesen planetarni bol i tuga, upravo od naših sunarodnjaka i nacionalista, koji u ovom vremenu ignorišu i negiraju da je učinjeno ovo zlo.\nIako si mogao do današnjih dana izbjegavati i svoju ulogu i poziciju u obnašanju najviše vlasti u Republici Srbiji, sa pozicije Predsjednika Republike Srbije, to ti je olakšavajuća okolnost i krajnje vrijeme za iskorak u povlačenju i jedinih pravih, ljudskih, dostojanstvenih i državničkih poteza.\nZato, povuci pravi potez, matiraj svjetsku javnost i posebno sve nacionaliste i negatore ovih zlih radnji, daj do znanja i svim „ dodikovcima„ da istinski poštuješ, ovu našu domovinu Bosnu i Hercegovinu i u njoj, posebno naše komšije Bošnjake. Ti si, Aleksandre najodgovorniji u odlukama, moguće je i da Anu ovlastiš i pošalješ na put za Srebrenicu, ali samo sa darovima i poveljom priznavanja genocida. Nikako da šalješ recidive Slobine, poput Ivice Dačića i inih saradnika, kao i „dodikovce„, kojima možeš tepati i tapšati ih u kuloarima tvojih odaja.\nMogu istinski reći da sam stariji i iskusniji, da li i pametniji, što je relativni pojam, ali sam iskreni i normalni Bosanski Srbin koji je mnogo ranije spoznao i doživio sve vrline i dobrote našeg srpskog roda, želim te dobronamjerno savjetovati da dobro razmisliš i učiniš pravi, istorijski iskorak, kako bi krenuli putem povjerenja i pomirenja, zajedničkog suživota sa našim komšijama Bošnjacima.\nOvakvim činom, apriori i automatski, na pravom si putu da konačno i trajno eliminišeš i sva nacionalistička nakaradna neljudska ponašanja sa obje strane Drine, svih agresivnih, nacionalističkih velikosrpskih recidiva, ne samo Slobodana Miloševića i njegovih sljedbenika Karadžića, Mladića i inih, a posebno, ovog našeg današnjeg novokomponovanog ekstremiste, guslara iz Laktaša, Milorada Dodika. Istina je da u prošlosti i nije bio takav, ali se transformisao u najvećeg negatora svih pozitivnih kretanja u našoj Bosni i Hercegovini. Vjerujem da je osokoljen i tvojom ličnom, a i vašom podrškom iz Srbije, čemu i konačno mora se stati u kraj i krenuti drugim ljudskim putem, kojem svi zajednički stremimo.\nNemoj čekati, predsjedniče Aleksandre Vučiću, da se sve prelama preko leđa pozitivnih ličnosti iz Srbije, poput Čedomira, Biserke ili novoustoličene Ane, kako bi oni vukli poteze u ime Srbije, pored tebe, jedinog i najodgovornijeg autoriteta, priznatog od srpskoga roda. Ovaj značaj i odgovornost ne možeš izbjeći,niti u jednom trenutku, a kucnuo je i posljedni čas da ti učiniš pravi potez, ako istinski želiš da budeš veliki i najveći u srpskome rodu. Razmisli!\nLično ću biti ponosan na cio srpski rod, biće mi drago biti i osjećati se Srbinom kada mogu i tebe priznati za svoga predstavnika u ovoj našoj svakodnevnoj društveno – političkoj zbilji dešavanja i dogovaranja.\nPriznati ću te, vjeruj mi, kao i većina normalnog ljudskog srpskoga roda, koji te podržava i gaji takva očekivanja od tebe. Sve hipoteke, sa kojima se manipuliše iz agresorske prošlosti, a vezane su za tvoju ličnost i djelo, vjeruj mi , padaju u vodu i ostaju za neku prošlost, od koje se tako dostojanstveno opraštamo i krećemo novim stazama, zajednički.\n9. Jula 2017. u 10:27 AM


Pilot projekat: Podjela kanti za selektivno odlaganje otpada u MZ Lješevo\nHome Vijesti Pilot projekat: Podjela kanti za selektivno odlaganje otpada u MZ Lješevo\nPetak, 04 Kol 2017 11:09\nNa inicijativu KJKP "Rad" Sarajevo, Općinski načelnik Akif Fazlić održao radni sastanak sa predstavnicima Službe za saobraćaj, stambeno-komunalne poslove i građenje i Službe za prostorno uređenje i zaštitu okoliša Općine Ilijaš. Tema sastanka je bila implementacija pilot projekta Uvođenja odvojenog prikupljanja otpada u individualnim stambenim objektima ma području mjesne zajednice Lješevo.\nOvim projektom uvodi se sistem prikupljanja otpada u individualnim objektima, što podrazumijeva da će građani odvajati otpad, a o načinima selekcije i odvoza otpada KJKP "Rad" će organizovati posebnu edukaciju za građane.\nNaime Općina Ilijaš je u saradnji sa KJKP "Rad" izvršilo nabavku 200 kanti za komunalni i 200 kanti za reciklažni otpad zapremine 120 l, za što je iz Budžeta Općine Ilijaš izdvojeno 13.000,00 KM. Prema riječima Općinskog načelnika, ukoliko ovaj projekat bude prihvaćen od strane građana mjesne zajednice Lješevo postoji mogućnost da se isti ovakav projekat realizira i u ostalim mjesnim zajednicama na području Općine Ilijaš.\nNa sastanku je dogovoreno da se u ponedjelak, 07.08.2017. godine predstavnici KJKP Rad i Općine Ilijaš održe sastanak sa Savjetom MZ Lješevo na kojem će definisati način distribucije kanti krajnjim korisnicima.\nNa današnjem sastanku je bilo riječi i o uređenju reciklažnog dvorišta koje se nalazi u neposrednoj blizini KJKP Rad - organizacione jedinice Ilijaš. U narednom periodu predstavnici KJKP Rad će izraditi glavni projekat, a općina Ilijaš će urediti dvorište i pribaviti sve potrebne saglasnosti.